Bukedde Online - Abasiraamu batadde akaka mu kusaala\nAbasiraamu batadde akaka mu kusaala\nAbanoonyereza ku Kirumira bazudde ebipya...\nAdded 15th September 2018\nABASIRAAMU baatadde akaka mu kusabira eggwanga olunaku lw’eggulo. Okusaala kwabadde mu Mizikiti egy'enjawulo mu ggwanga. Kuno kwabaddeko Old Kampala, Nakasero, Kibuli, Wandegeya n’emirala.\nSheikh Muzaata, Omulangira Nakibinge (wakati) ne Hajji Musa Katongole.\nBaategeezezza nti ekigendererwa ky’okusaala kuno mwabaddemu okusabira bannaabwe abattibwa, abakwatibwa nga tebalina misango, abatulugunyizibwa, abatuusibwako ebisago omuli abatemebwa n’ebijambiya n'obutayimbwa.\nNe Pulezidenti Museveni baamusaalidde atandike okulaba ebintu bo bye bagamba nti bye bituufu ave ku bamuwabya.\nE Kampalamukadde, okusaala kwetabiddwaamu ne taata w'omugenzi Kirumira, Hajji Abubaker Kawooya Mulaalo, Mufti Mubajje gwe yasoose okwanjula mu Muzikiti n’alamusa ku Basiraamu.\nBaalaze ennaku n’okunyolwa olw’okutemula munnaabwe ASP Muhammad Kirumira.\nMubajje yagambye nti okusaala kuno tebaakugenderedde kuggyako Gavumenti ya Museveni naye baagala edduwa eyambe Gavumenti ye okugiruhhamya.\nYagambye nti ebintu bingi ebisobye mu Uganda nga kati abantu babattira bwereere, babasibira bwereere nga kati ebitongole bya Gavumenti temukyali bwenkanya.\nEky’obutali bwenkanya yagambye nti, yakizudde bwe yabadde alambula amakomera bwe yasanze omuwendo gw’abasibe abalaajana nga bavubuka.\nAbavubuka bano abali mu makomera baamutumye abagambire Gavumenti ekole ku bbula ly’emirimu.\nYabasuubizza nti ajja kuddayo ne balooya balabe bwe bayinza okubayamba. Kuno yagasseeko okugenda ne bannaddiini banne abeegattira mu 'Inter Religious Council' (IRC) buli omu alabe embeera gye balimu.\nYeewunyizza eky'okusanga mu bakwate abali mu makomera nga bangi Basiraamu n’agamba nti tawakanya nti, Abasiraamu tebazza misango naye kino kisusse kuba omuntu omu bw’atemulwa, bakwata Abasiraamu abasukka mu 100 ne yeebuuza nti bano beekobaana batya ne batta omuntu omu!\nOkusaala Juma kwetabiddwaamu Abasiraamu abeegattira mu Sidiqua Foundation, eyali akulira Abatabbuliiki, Suleiman Kakeeto, Dayirekita wa Sharia Shiekh Yahaya Kakungulu, Ali Jjuma Shiwuyo eyasoose okutta akaka nti Gavumenti eyitirizza okutulugunya Abasiraamu.\nOkuva e Kibuli Supreme Mufti, Sheikh Suleiman Ndirangwa nga ye yakulembeddemu okusaala Abasiraamu abazze battibwa yagambye nti tebakyalina ssuubi mu bitongole byakwerinda kuba Abasiraamu bazze battibwa mu bukambwe nga tewali annyonnyola.\nYagambye nti mu kiseera kino, byonna babikwasizza Allah y’aba alamula buli abatuntuza n’okubatulugunya.\nOkusaala kwetabiddwaamu jjajja w’Obusiraamu Omulangira Kassim Nakibinge n’abalala.\nE Nakasero, Juma yakulembeddwa Sheikh Mirad Kaluuma balumbye omwogezi wa Gavumenti Ofwono Opondo olw’okubavumanga n’okubayisaamu amaaso ne bamulombeera dduwa Allah amusasule.\nBavumiridde eky'Abasiraamu abattibwa ne bategeeza nti buli abalumizza naye essaawa y’okusasulira by’akoze eri mu kkubo.\nOkuvaako e Wandegeya Sheikh Shafik Mafu yagumizza Abasiraamu okugumira embeera mwe bayita n’abawa amagezi okunywerera ku Allah kuba y’akyusa buli mbeera.\nYagambye nti yadde bayigganyiziddwa nnyo abamu ne bafuna n’ekirowoozo ekiva mu Busiraamu, abakuutidde babe bagumu Allah ajja kutereeza embeera.


AUDIO! 2026 njagala bwa Pulezidenti bwa Uganda kuba nze mbusobola, Omubaka Lutamaguzi alangiridde mu lwatu – The Bridge Uganda\nOmubaka we Nakaseke South mu Palamenti Lutamaguzi Ssemakula alangiridde nti 2026 agenda kwesimbawo ku bwa Pulezidenti bwa Uganda.\nLutamaguzi agamba nti yasaba abalonzi be Nakaseke South ebisanja 2 byokka era singa alondebwa mu 2021, 2026 tagenda kuddamu kwesimbawo ku bukiise bwa Palamenti wabula ku ntebe y’obwa Pulezidenti.\nLutamaguzi yagenda mu Palamenti mu kulonda kwa 2016 era ebbanga ly’amaze mu Palamenti akoze ebintu eby’enjawulo mu konsituwensi ye omuli okuyamba abavubuka okufuna emirimu, okusembereza abantu amazzi, okuyamba abaana okudda ku massomero, okuwa abantu emmere, okwongera ssente mu Sacco z’abakyala, ekimufudde munnabyabufuzi ow’enjawulo.\nMu kiseera kino, Lutamaguzi musajja wa Democratic Party (DP), yazaalibwa nga 25, December, 1979 era musajja mufumbo.\nMu 1992 yatuula Primary Leaving Examinations (PLE) ku Kitebi Day and Boarding Primary School, 1996 Uganda Certificate of Education (UCE) ku Jinja S.S, 1999 yatuula Uganda Advanced Certificate of Education (UACE) ku Luweero S.S.S ate mu 2006 yafuna diguli “Bachelor of Commerce’ e Makerere.


Bukedde Online - By'olina okwetegereza obutagula nsigo za ebicupuli\nBy'olina okwetegereza obutagula nsigo za ebicupuli\nTocamuukirira na nkuba etonnya, lindako si...\nABALIMI bali mu keetalo ka kutandika kusimba n’okugula ensigo ez’ebika eby’enjawulo. Kyokka olina okuba omwegendereza kuba waliwo abatunda ensigo ez’ebicupu\nAbalimi nga bali mu kwetegereza ensigo ez’enjawulo. Baali mu mwoleso gwa Harvest Money e Namboole.\nABALIMI bali mu keetalo ka kutandika kusimba n’okugula ensigo ez’ebika eby’enjawulo. Kyokka olina okuba omwegendereza kuba waliwo abatunda ensigo ez’ebicupuli.\nNewankubadde ng’abalimi bamaze ebbanga nga balaajanira Gavumenti ku nsigo enfu, era minisita w’ebyobulimi, obulunzi n’obuvubi azze akyogera lunye nti bingi ebikozesebwa mu nnimiro ebitundibwa nga bicupuli ate nga biri mu maduuka agatunda ebyobulimi era babiguza abalimi naye tewannabaawo ky’amaanyi kikolebwa.\nOmulimi w’asobererwa, kwe kuba nti amaduuka agatunda ebituufu ge gamu agatunda n’ebicupuli! Embeera ng’ekyatambula bwetyo, weetegereze bw’oyinza okuzeewala mu kiseera kino nga sizoni etandika.\nkw’omanyira ensigo ez’ebicupuli Naruis Tumushabe, ssentebe w’ekibiina ekigatta abatunda ensigo ez’enjawulo ekya Uganda Seed Traders Association (USTA), yagambye nti, waliwo ebintu eby’enjawulo ebisookerwako omulimi by’ayinza okutunuulira ku nsigo n’amanya nti waliwo ekitali kituufu.\nEnsigo olina okukakasa nti ziteekeddwa bulungi mu busawo nga zino.\nAbanoonyereza ku nsigo Dr. Godfrey Asea akulira ekitongole kya National Crops Resources Research Institute (Na- CRRI), yagambye nti wakyaliwo ebisoomooza ebireetedde abalimi okusigala nga bagula ensigo ez’ebicupuli kuliko n’olujegere lw’abalimisa olutakyakola bulungi ate ne kivaako abalimi obutamanya na nsigo mpya zibaawo n’ebifo ebituufu gye balina okuzisanga.\nBuli kasawo ka nsigo kalina okubaako ebikwata ku nsigo ne kkampuni egikola okwo gattako olunaku lw’eggwaako. Faayo okubikeberako olabe oba kwebiri, nnamba eziriko osobola n’okutwala obuvunaanyizibwa okuzikubako okakase nti zeezo entuufu. Ebintu bino birina okuba mu kifo ng’oyanguwa okubiraba.\nBuli kasawo ka nsigo entuufu kalina okubaako akabonero ka minisitule y’ebyobulimi akalaga nti zaakakasibwa, era ssinga tokasangako, ezo togula kuba z’eyinza obutamera.\nEnkola y’okukebera ensigo ng’okozesa ssimu. Buli kasawo omuteekeddwa ensigo kubaako akapapula k’osobola okutakula nga bw’okola ku ka kkaadi wa eyatayimu, nnamba gy’osangako n’ogiwereeza ku 800800 ng’obubaka. Ofuna okuddibwamu okw’ammangu ku bikwata ku nsigo eno okuli kkampuni egikola, lw’eggwaako, ekika kyayo n’ebirala. Ssinga osindika obubaka ne budda eyo omanya nfu ate era tewandiguze nsigo okutali nnamba.\nWaliwo n’enkola ey’okusooka okugezesa ensigo oba zimera, oyinza okugulayo kkiro ya kasooli emu n’ogenda n’oginnyika mu mazzi, oluvannyuma lw’ennaku ssatu ojja kulaba ng’azimbye n’okwagala okuleeta emitunsi olwo omanya nti kasooli amera ddayo ogule ng’omaze okukakasa.\nTogula mpimeko: Ssinga ogenda ku dduuka n’osanga kasooli oba ebijanjaalo oba ensigo endala yonna nga basena ne bapima mu kkiro eyo manya nfu. Kkampuni zonna ensigo zigipima ne zigiteeka mu buveera obwa kkiro ez’enjawulo nabwo ne busibwa ate kungulu ne buteekebwako omuwendo gwabwo.\nTunuulira langi y’ensigo, bw’eba ng’ekwatira ku kaveera omuli ensigo eyo gyekengere, langi eno terina kukwata ku kaveera kuba eba yayingira mu mpeke munda. lWeetegereze empeke eziri munda, akasawo olina okuba ng’osobola okulaba ekiri munda, oba waakiri okubaako ekifo w’olabira ekiri munda. Tunuulira ensigo ezo olabe nga nnamu, ezimu ziba za bubajjobajjo nga tezijja kumera wabula bw’otakirabirawo ofuna obuzibu.\nMugule ku maduuka agalina amannya ge gakuuma ng’omanya n’enkya ojja kubasangawo. Kuba bw’omala gagula buli wantu kyangu okugula ensigo enfu kye kimu ne ku bikozesebwa ebirala mu nnimiro.\nManya ekika ky’ensigo ky’ogenda okugula ate n’ebbeeyi kwe kiri okugeza bw’oba ogenda kugula kasooli Longe 6, manya bbeeyi gy’agula bwe ziba 5,000/- buli kkiro bw’osanga amutunda 3,500/- togula.\nMinisitule y’obulimi, obulunzi n’obuvubi yatondawo poliisi y’ebyobulimi nayo eriko abantu abakwatiddwa ne bavunaanibwa ne kkampuni ez’enjawulo ezizuuliddwa nga zeenyigira mu kutunda ensigo z’ebicupuli ziggaddwa.\nSsente entono ezissibwa mu bitongole ebikola ku kunoonyereza ku nsigo ezimera amangu n’okwesigama ku buyambi obuva mu bazungu kiremesa okufulumya ensigo entuufu amangu ne kiwa omwagaanya abatunda ebicupuli okwegiriisiza mu katale.\nSsente eziva mu nsigo eziba zikakasiddwa ntono bw’ozigeraageranya n’ezo ezigendamu ng’okunoonyereza kukolebwa. Nakyo kimalamu amaanyi eri abanoonyereza.\nEbbula ly’ebifo by’ekikugu ebikozesebwa okuzaaza n’okukola okugezesa ku nsigo ezitali zimu nakyo kikyali kizibu naddala ku birime nga muwogo, lumonde n’ebirala.\nOkukaluubirizibwa mu kumanya obungi bw’ensigo obwetaagibwa abalimi mu sizoni emu okuyambako abakola ensigo okweteekateeka obulungi mu kufulumya n’okutambuza ensigo okutuuka ku balimi.\nObutabaawo bwannannyini eri abakoze ensigo, ng’amakampuni agamu gazizaazaamu nga tegakkiriziddwa olumu ekivaako obutagoberera mitendera mituufu nga bazaazaamu ensigo zino.\nEbirala ebikyalemesa abalimi okufuna ensigo ennungi kuliko;\nOmusolo ogusoloozebwa ku nsigo, abamu tebaagala kuguwa ne batandika kuyiiyiriza ensigo.\nOkubulwa etteeka erirambika entambuza n’okutunda ensigo kuba buli asanga y’atunda awatali amukuba ku mukono. Lawrence Owere akolera mu mu NARO yagambye nti, waliwo ebirina okussibwako amaanyi okuyambako okutumbula embeera y’ensigo mu ggwanga; Minisitule y’ebyobulimi esaana okwongera amaanyi mu kulondoola emitendera omuyitibwa okuzaaza ensigo okukakasa nti gituukirizibwa bulungi, kino kijja kuyamba abalimi obutafuna nsigo nfu.\nWalina okubaawo enkola ennyangu ey’okutuusa ku balimi obubaka obukwata ku nsigo empya n’ebifo gye balina okuzisanga.\nAkapapula kano kalina okuba ku nsigo ennamu. Olumu kaba mu langi njeru.\nEnteekateeka okumalawo ebisomooza Okugatta olujegere lw’abanoonyereza ku nsigo, kkampuni ezizitunda n’abalimisa, ebibiina by’abalimi olwo kyanguyire abalimi okumanya ekigenda mu maaso n’ensigo ze balina okusimba.\nNafiirwa kasooli lwa kusimba nsigo za bicupuli Patrick Matovu omulimi e Luweero: Nnima kasooli yiika 20 buli sizoni, mu 2016 nafuna kkiro za kasooli ezisoba 1000 okuva mu Operation Wealth Creation ez’okugabira abalimi nange ne nsigazaako kkiro 60, ne nsooka okusimbako kkiro 30 mu yiika ssatu, naye kasooli yamera wa matalaga era okutwaliza awamu kwamerako yiika nga emu kabekasinge n’obutawera!\nManU etunda 6\nTtiimu za Bungereza ssatu ziyiseemu\nLIVERPOOL YAKONA - GARY NEVILLE


Bukedde Online - Ab’e Lugazi bajaganya lwa buwumbi 40 ez’okwekulaakulanya\nAb’e Lugazi bajaganya lwa buwumbi 40 ez’okwekulaakulanya\nEmbeera y’enguudo e Mukono yeeraliikiriza...\nAba LDU balaze okusoomoozebwa kwe bafuna...\nAbabazi nga basitudde Mpanga gwe baalonze okubakiikirira.\nGAVUMENTI egenda kuwa ekibuga ky’e Lugazi obuwumbi 40, zibayambe okusituula endabika yaako okutuuka ku mutindo ogwetaagisa. Ssente zino zigenda kussibwa ku akawunta ya munisipaali nga muteekateeka eno bagenda kulonda olukiiko lw’abatuuze olugenda okuyamba ku bakulembeze okulaba nga ssente zino zikozesebwa emirimu egigenda okuyamba abantu b’e Lugazi.\nBino byayogeddwa abakungu abavudde mu minisutule y’ebyettaka n’okusitula ebibuga abaasisinkana abantu b’e Lugazi ne balonda olukiiko lw’abantu 23 olugenda okukuhhaanya ebirowoozo by’abatuuze nga balaga bye baagala bikolebwa mu ssente zaabwe.\nAbakungu bano baakulembeddwaamu Devine Nakiguli Kibuuka baategeezezza abatuuze abaabadde ku kisaawe kya St. Kizito P/S e Lugazi nti olukiiko lujja kubaako, abasuubuzi, ababazzi, bamakanika, aba wooteeri, abookya ebyuma, ababeera mu nzigotta, abasomesa, abatembeeyi, abavubuka, abalema, abakadde n’abalala.\nEnsimbi zino eziweebwa munisipaali mu nteekateeka ya Municipal Development Forum (MDF) abantu baabulijjo balina okuba nga beetaba butereevu mu kumanya ensaasaanya. Eyalondeddwa okukulira akakiiko k’abatuuze era nga ye ssentebe w’abasuubuzi mu Lugazi, Birooli Solomon Kabisa yagambye nti akakiiko ke kamalirivu okukola ebikasuubirwaamu okulaba nga balondoola ssente z’omuwi w’omusolo\nSt. Kizito P/S e Lugazi,\nBirooli Solomon Kabisa


Bukedde Online - Paapa be yalonze bambaziddwa ebitiibwa\nAbakuumi ba Minisita bafiiridde mu kabenje\nAsabidde Kampala emirembe mu 2013\nABASOSODOOTI bataano Paapa Benedict XVI be yawadde Obwamunsenyooli baayambaziddwa ebitiibwa byabwe ku mukolo ogwakuliddwa Ssaabasumba w’Essaza ekkulu erya Kampala, Dr. Cyprian Kizito Lwanga.\nBya MUWANGA KAKOOZA ne HENRY MUTEBI\nKu mukolo gwe gumu ogwabadde mu Klezia Lutikko e Lubaga, n’Abakristu bataano Paapa be yawa ekitiibwa ky’obuserikale bwa Paapa nabo baayambaziddwa ebitiibwa byabwe.\nBino byabadde mu kusaba kw’Olusooka omwaka okwakulembeddwa Ssaabasumba w’essaza ly’e Kampala, Cyprian Kizito Lwanga. Era kwetabiddwaamu abaweereza b’Eklezia abawerako okwabadde ne Kalidinaali Emmanuel Wamala.\nAbaaweereddwa Obwamusenyooli kuliko; Fr. Joseph Kazibwe Ntuuwa, Lawrence Lugoloobi Ssemusu, Joseph Kyeyune, Joseph Magembe ne Expedito Magembe.\nAbaserikale kuliko Joseph William Kiwanuka, FX Lubanga, Kaggo Malokweza, John Pool, eyali omumyuka wa Ssaabalamuzi Leticia Mukasa Kikonyogo, ne Margaret Mary Nakawunde.\nPaapa Benedict XVI mu bubaka bwe obwamusomeddwa omuwandiisi w’oku kitebe ky’obwa Paapa mu Uganda, Edward Karaan yakubirizza abantu okulwanirira emirembe okuva mu maka okutuuka mu nsi yonna.\nYavumiridde n’emize ng’okuggyamu embuto, abantu obutassa kitiibwa mu ddiini za bannaabwe, amaka agayuuga, abasuubuzi okuseera bannaabwe n’ebirala byonna bye yagambye nti bikontana n’emirembe. Yasabye abakulembeze okulung’amya abantu baabwe ku ngeri y’okukuumamu emirembe.\nSsaabasumba Cyprian Kizito Lwanga yasabye abasibe abaasibwa nga balangibwa obwemage abali mu makomera mu Uganda bateebwe ng’ekirabo ky’okukuza emyaka 50 bukyanga Uganda yeefuga. Yasabye abantu okutabagana okuviira ddala mu maka n’asaba n’abali mu bifo by’obukulembeze mu ggwanga abaneneng’ana batabagane.\nOmumyuka wa Pulezidenti, Edward Kiwanuka Ssekandi mu bubaka obwamusomeddwa minisita Maria Lubega Mutagamba yasabye abazadde okukomya okwesuulirayo ogwa nnaggamba nga bakuza abaana kye yagambye nti kijja kubaleetera okukuza bamawale. Era n’asaba bannaddiini okuyamba ku Gavumenti okukunga abantu okweyambisa emirembe egiriwo beekulaakulanye.\nAbasosodooti bajaguzza emyaka 25 mu buweereza\nSsaabasumba asonyiye abaabadde baagala okumutusaako obulabe


Bukedde Online - Enkaayana z'ettaka e Makindye zisitudde omulamuzi wa Kkooti Enkulu\nMutabaazi atutte omujaasi ku poliisi lwa m...\nEnkaayana z’ettaka e Makindye zisitudde omulamuzi wa Kkooti Enkulu\nOmulamuzi Damalie Lwanga ng’alambuzibwa ekifo.\nENKAAYANA z’abatuuze ku ttaka erimaze emyaka 10 nga likaayanirwa zisitudde omulamuzi wa Kkooti Enkulu, Damalie Lwanga n’agenda yeetegereze ani mutuufu era bonna abali mu musango abalese emitima gibeewanise nga tebamanyi kiddako.\nAbatuuze ku kyalo Kigagga Zooni ekisangibwa ku luguudo lwa Salama e Makindye baaweddeyo okuwulira n’okulaba kkooti bw’etuula okutaasa batuuze bannaabwe okuli; Joseph Nsiiro ne Dr. Siraje Lumala abaagala okuttihhana. Dr. Siraje Lumala ye yawawaabira munne Joseph Nsiiro nti yazimba mu ttaka lye. Kyokka Joseph Nsiiro amaze emyaka egisoba mu mukaaga nga yamaliriza dda ennyumba ye era nga n’abaamuguza abeera nabo ku kyalo yamwewuunyizza.\nOmulamuzi Lwanga yapimye ettaka ly’abatuuze ababiri wakati mu byokwerinda ng’oludda lwa Joseph Nsiiro olwamuguza lutudde bbali luwuliriza. Looya Chrizestome Katumba owa kkampuni ya Lukwago and Co. Advocates awolereza Dr. Siraje Lumala eyatwala omusango mu kkooti yasoyezza ebibuuzo abaaguza Joseph Nsiiro ekifo we yazimba.\nKeeti Nambalirwa ne Bruhan Sserunjogi baawolerezza Joseph Nsiiro nti ekitundu kye baamuguza kye yazimbamu era bo beetegefu okugenda wonna nga bamuwolereza. “Ekibanja kyaffe kyali kyawulwa mwala omunene era gukyaliwo. Ffe abaamuguza tukyaliro era naye aleete abamuguza ensonga tugimalirize,” Nambalirwa bwe yagambye. N’ategeeza nti ekitundu Dr. Lumala ky’akaayanira agezaako kunyigiriza munne kyokka nga bakyali ku nsi tebagenda kumukkiriza.\nBaasabye omulamuzi abasalirewo eggoye kubanga ekifo ekyo kisobola okuvaako obulabe eri abatuuze. Kyokka Dr. Lumala yategeezezza omulamuzi nti ye yagula ffuuti 141 era n’ekiseera kino ku ndagaano bwe bagisoma basobola bulungi okuzipima. Wabula looya wa Nsiiro, Allan Tumwesigye bwe yamubuuzizza oba balina obubonero bwonna bwe baasimba okwawula ettaka n’agamba nti tewali.\nBaamubuuzizza lwaki endagaano gye baasooka okukola tekwaliko ffuuti ze yagula ne yeewozaako nti teyaliiwo. Omulamuzi Damalie Lwanga asuubira okuwa ensala ye nga October 30, omwaka guno. Olutalo okusajjuka kiddiridde ekitongole ekikola enguudo okwagala okumenyawo amayumba gano kigaziye oluguudo lwa Salaama Road kyokka nga tekimanyi gwe kigenda kuliyirira\nLukwago and Co. Advocates\nDr. Siraje Lumala\nAba Lubaga South balaze Mukasa by'aba atandikirako\nLwaki emyala gikolebwa ne gataggwa\nJennifer Musisi, Betty Kamya ne Erias Lukwago bateesezza ku ntambula y'emirimu


Bukedde Online - Ziizino emmotoka ezisinga okujjumbirwa ba pulezidenti mu nsi yonna\nZiizino emmotoka ezisinga okujjumbirwa ba pulezidenti mu nsi yonna\nEngeri ennyangu gy'okola sabbuuni mu biwata\n'Amakanda nnagasimba mu kukola giraavu ...\nAdded 2nd September 2015\nLABA mmotoka z’abakulembeze b’amawanga 20 ezisinga okuba ez’ebbeeyi. Mmotoka zino ku ngulu oziraba ng’eza bulijjo kyokka munda ttanka ennwaanyi eziwedde emirimu olw’obugumu obw’ekitalo bwe ziriko ng’ezisinga teziyitamu masasi. Kkampuni gye baziweeseza bazimalirako amagezi n’obukugu.\nLABA mmotoka z’abakulembeze b’amawanga 20 ezisinga okuba ez’ebbeeyi.\nMmotoka zino ku ngulu oziraba ng’eza bulijjo kyokka munda ttanka ennwaanyi eziwedde emirimu olw’obugumu obw’ekitalo bwe ziriko ng’ezisinga teziyitamu masasi. Kkampuni gye baziweeseza bazimalirako amagezi n’obukugu.\nZigula buwumbi nga munda zisabikiddwaamu ebisawo okwetooloola era singa wabaawo akabenje bivaayo ne bibikka Pulezidenti n’atatuusibwako buzibu. Mmotoka zino ziwenyuka nga kaweewo era ng’ezisinga zidduka mayiro 130 (kiromita 210) mu ssaawa emu n’okusigawo.\nAte endala singa baziggyako empiira gyazo emigazi egitayitamu masasi, zisobola okudduka okusingawo. Emipiira gyazo nga gyabadde ng’egiggwaamu omukka, gisobola okutambula mayiro ezisoba mu 30 nga terina buzibu bwonna.\nZirina kkamera ku buli kasonda ezikwata ebifaananyi mu maaso n’emabega mu mayiro nnamba ne zibiweereza ku lutimbe lwa ddereeva ne Pulezidenti.\nMunda mulimu kumpi buli kintu ekikola ofiisi ya Pulezidenti naddala ebyempuliziganya nga n’ezimu asobola n’okukubiriza olukiiko lwa Kabinenti ye ng’atambula.\nEmitto gya mmotoka egisinga gyekyusakyusa okufuuka okusinzira Pulezidenti ky’aba ayagala okugeza okukola ekitanda, emmeeza n’ebirala. Zirina yingini ez’amaanyi era amafuta ziwuuta mawuute.\nKenya – MercedesBenz pullman s600\nMmotoka eno eyagala okufaananamu eya Pulezidenti Museveni. Wabula eya Uhuru Kenyatta nkola mpya ate eya Museveni (Mercedes-Benz S 500 Pullman Guard).\nMmotoka eno ebbalirwamu akakadde ka doola (eza Uganda 3,665,000,000/-). Ekolebwa Bagirimaani era baamala ebbanga nga bagiweesa mu ngeri ey’obukugu, obwegendereza n’amagezi okuwa pulezidenti Uhuru obukuumi obumala. Baagikolera ku kitebe kyabwe ekikulu ekya Benz okumpi n’ekibuga Stuttgart.\nEwuuta amafuta, edduka nnyo, tekubwa bbomu, erimu kkamera eziketta omulabe ate munda yeeyaza era pulezidenti abeera ng’ali mu ofiisi ye anti asobola okugikyusa okusinziira ku kiki ky’ayagala okukola ng’ali ku lugendo.\nEno Pulezidenti wa Russia, Putin Viadimir\nRUSSIA – MERCEDES BENZ S CLASS LIMOUSINE\nEno Pulezidenti wa Russia, Putin Viadimir gy’atambuliramu. Baagiteekamu buli tekinologiya ayinza okukuuma omukulembeze ono nga tatuusiddwaako bulabe. Tekubwa bbomu, erimu kkamera ez’omulembe eziketta omulabe, tesobola kugwa ku kabenje era yakolebwa okutuukana ku maanyi ga Russia ng’erimu ku mawanga gakirimaanyi.\nEquus vl500 limousine Eno evugibwa pulezidenti Tan -Kang Yam.\nsouth korea - hyundai equus vl500 limousine\nEno evugibwa pulezidenti Tan -Kang Yam. Mmotoka ya bbeeyi nga nayo baagiteekamu buli kintu eky’omulembe ekimukuuma nga tatuusiddwaako bulabe.\nEno ya Nnaabakyala wa Bungereza (Queen Elizabeth II) mw’atambulira.\nUnited Kingdom – Bentley State Limousine\nZino ziri bbiri. Nnaabakyala wa Bungereza (Queen Elizabeth II) mw’atambulira. Mmotoka zino ez’ebyewuunyo zirina ebyokwerinda eby’amaanyi. Zaakolebwa kkampuni ya Bentley eri wansi wa Volkswagen Group nga nayo y’Abagirimani.\nBaagimuwa mu 2002 ng’ekirabo olw’okuweza emyaka 50. Okusinziira ku mukutu gwa Dailymail buli emu ku mmotoka zino egula Pawunda obukadde 10 (eza Uganda 56,374,387,500/-). Olw’okukuuma obutonde bw’ensi, mmotoka zino zaakyusibwa mu 2009 ne zitandika okukozesa amafuta agakolebwa mu birime.\nKATIKKIRO WA BUNGEREZA – Jaguar XJ Sentinel\nEno ya Katikkiro wa Bungereza. Yakolebwa kkampuni ya Jaquar Land Rover mu 2010. Ezitowa kkiro 3,800 olw’ebyuma ebizito ebitayitamu masasi, n’obutakubwa bbomu ebyagiteekebwamu. Yingini yaayo erina amaanyi ga 5.0 L 510 PS (375 KW) supercharged AJ Gen III V8 (Petrol). Mmotoka eno nga tennaba kussibwamu byuma n’ebintu ebigifuula ey’enjawulo egula doola 300,000 (eza Uganda akawumbi nga kamu n’okusoba).\nPOPE – MERCEDES BENZ M -CLASS SPORT\nPaapa abeera n’emmotoka ez’enjawulo okuli ne ‘Popemobile’ gy’akozesa okulambula abantu be. ‘Popemobile’ zizze zikyuka n’okuwundibwa mu nkola ey’omulembe n’ebintu eby’enjawulo okusinziira kw’eyo Paapa aliko gy’ayagala. Oluusi kisinziira ku nsi gy’agenda okukyala. Bwe baba tebeekakasa byakwerinda byabwe, bamuwa erimu tekinologiya ow’omulembe ennyo.\nMmotoka zino teziyitamu masasi, zirimu ekifo eky’enjawulo ekirimu omukka Paapa gwe yeeyambisa okussa (oxygen), ezimu zikolebwa nga Paapa asobola okutuula ng’ate endala alina kuyimirira. Paapa Francis mmotoka gy’akozesa yeeyo Paapa Benedict XVI gye yali akozesa ku mulembe gwe ekika kya Mercedes Benz M- Class Sport. Mu 2011 yali ebalirirwamu £345,000 (eza Uganda 1, 717, 020,000/-).\nEno ya Pulezidenti wa China Xi Jinping\nCHINA – Hongqi Limousine\nKino kye kika ekisinga ebbeeyi mu China. Pulezidenti Xi Jinping bw’aba agenda okukyala mu mawanga amalala, atambula n’ekyuma kye kino olw’ebyokwerinda.\nMmotoka eno nga tennaba kwongerwamu tekinologiya agituusa ku ssa ly’okutambuza Pulezidenti, egula doola 800,000. Kino kitegeeza nti ssente zino zigula eya Pulezidenti Museveni ng’amaze okuteekamu ebigifuula ey’omulembe.\nEno ya Pulezidenti wa India, Pranab Mukherjee\nIndia – Mercedes Benz S600 (W221) Pullman Guard\nEno ya Pulezidenti wa India, Pranab Mukherjee. Abagirimaani be baagikola era kyabatwalira emyaka munaana. Baagikola n’obukugu, obwegendereza n’amagezi okuwa Pulezidenti ono obukuumi, ekitiibwa n’okumuwummuza omutima. Terina njawulo n’eya pulezidenti wa Kenya. Nga tennaba kuteekebwamu ebyokulwanyisa ebigifuula ey’omulembe egula doola 300,000 (eza Uganda 1,076,400,000/-).\nEno baagikazaako lya ‘Beast’. Pulezidenti wa Amerika Barack Obama gy’atambuliramu\nUnited States – Cadillac One\nEno baagikazaako lya ‘Beast’. Pulezidenti wa Amerika Barack Obama gy’atambuliramu era kkampuni egikola eteekamu buli kyakulwanyisa eky’amaanyi okukuuma Pulezidenti obutafuna bulabe. Yagifuna mu 2009 nga yaakatuula ku ntebe y’obwa pulezidenti. Aba kkampuni ya General Motors be baagikola ne bagimalirako amagezi gonna.\nTeyitamu masasi wadde bbomu, tefuna kabenje, ezitowa nnyo era okusinziira ku mukutu gwa Wikipedia, ebalirirwamu doola akakadde kamu n’ekitundu ($1.5 million) eza Uganda 5,508,000,000/-.\nGERMANY – MERCEDES BENZ S 600\nBenz eno kika kya Mercedes-Benz S600L. Y’emu ku mmotoka ezisinga okuba ez’omulembe mu nsi yonna. Ng’emaze okuteekebwamu buli kyetaagisa, ebalirirwamu obuwumbi n’obuwumbi bwa ssente anti be bakola n’ez’abakulembeze abalala.\nObukodyo bw'abawala obukuula abasajja\n'Ssiimu' awadde Cranes obukodyo obumegga Zambia\nâ€˜Kye siryerabira mu buto...'\nMmotoka ya Museveni ne Kagame ezitemya ng'omuntu\nEmmotoka ezaali eza bapulezidenti kati zifuuse kyabulambuzi\nEmyaka 40 egya Benz


Abafu Bali Ludda Wa? Eriyo Obulamu Oluvannyuma lw’Okufa?\nKatonda Atwagaliza Bulamu bwa Ngeri Ki?\nESSUULA 1 Katonda y’Ani?\nESSUULA 2 Bayibuli—Ekitabo Ekiva Eri Katonda\nESSUULA 3 Katonda Yalina Kigendererwa Ki Okutonda Abantu?\nESSUULA 4 Yesu Kristo y’Ani?\nESSUULA 5 Ekinunulo—Ekirabo eky’Omuwendo Ennyo Katonda Kye Yatuwa\nESSUULA 6 Bwe Tufa Tulaga Wa?\nESSUULA 7 Wajja Kubaawo Okuzuukira!\nESSUULA 8 Obwakabaka bwa Katonda Kye Ki?\nESSUULA 9 Enkomerero Eri Kumpi?\nESSUULA 10 Ebikwata ku Bamalayika ne Badayimooni\nESSUULA 11 Lwaki Waliwo Okubonaabona Kungi mu Nsi?\nESSUULA 12 Oyinza Otya Okufuuka Mukwano gwa Katonda?\nESSUULA 13 Obulamu Butwale nga bwa Muwendo\nESSUULA 14 Amaka go Gasobola Okubaamu Essanyu\nESSUULA 15 Engeri Entuufu ey’Okusinzaamu Katonda\nESSUULA 16 Salawo Okusinza Katonda mu Ngeri Entuufu\nESSUULA 17 Enkizo ey’Okusaba\nESSUULA 18 Kinneetaagisa Okwewaayo eri Katonda n’Okubatizibwa?\nESSUULA 19 Sigala ng’Olina Enkolagana ey’Oku Lusegere ne Yakuwa\nBISOME MU Abbey Abui Alur American Sign Language Amharic Angolan Sign Language Argentinean Sign Language Armenian Armenian (West) Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Tiddim) Chinese (Cantonese) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Danish Douala Drehu Dusun Dutch Efik English Estonian Ewe Fante Fijian Fon French Futuna (East) Ga Gitonga Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hindi Hungarian Hunsrik Iban Ibinda Igbo Indian Sign Language Indonesian Irish Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Krio Kurdish Kurmanji Kwangal Kwanyama Kyangonde Lamba Lhukonzo Lingala Lomwe Lucholi Luganda Lugbara Lunda Lunyankore Luo Luswayiri Luteso Lutoro Luvale Luwalabu Macua Malagasy Malay Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Norwegian Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Portuguese Sign Language Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Rarotongan Romanian Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Russian Réunion Creole Samoan Sangir Sango Sena Sepedi Sesotho (South Africa) Setswana Seychelles Creole Sidama Silozi Sinhala Spanish Spanish Sign Language Sranantongo Sunda Swati Swedish Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Welsh Wichi Wolaita Yacouba Zande Zulu\nBwe Tufa Tulaga Wa?\n1-3. Bibuuzo ki ebikwata ku bafu abantu bye beebuuza, era amadiini agamu gabiddamu gatya?\nBAYIBULI egamba nti ekiseera kijja kutuuka okufa kube nga tekukyaliwo. (Okubikkulirwa 21:4) Mu Ssuula ey’okutaano twayiga ku kinunulo, twalaba nti ekinunulo kitusobozesa okuba n’essuubi ery’okufuna obulamu obutaggwaawo. Naye abantu bakyafa. (Omubuulizi 9:5) N’olwekyo, ekimu ku bibuuzo bye twebuuza kiri nti, Abafu bali ludda wa?\n2 Eky’okuddamu mu kibuuzo ekyo kikulu nnyo naddala bwe tuba nga tufiiriddwa omuntu waffe. Tuyinza okwebuuza nti: ‘Alaze wa? Atulaba? Asobola okutuyamba? Tuliddamu okumulaba?’\n3 Amadiini gaddamu ebibuuzo ebyo mu ngeri za njawulo. Agamu gayigiriza nti bw’oba ng’obadde okola ebintu ebirungi ogenda mu ggulu, ate bw’oba ng’obadde okola ebintu ebibi, ogenda mu muliro ogutazikira. Amalala gagamba nti bw’ofa ofuuka muzimu ne weegatta ku b’eŋŋanda zo abaafa. Ate amalala gagamba nti oluvannyuma lw’okufa, osalirwa omusango, n’oddamu okuzaalibwa oba n’okomawo nate mu bulamu ng’omuntu omulala oba ng’ensolo.\n4. Amadiini gayigiriza ki ku kufa?\n4 Amadiini galabika ng’agayigiriza ebintu eby’enjawulo ku kufa, naye gonna kumpi gayigiriza ekintu kye kimu. Gayigiriza nti omuntu bw’afa, waliwo ekintu ekimuvaamu ne kisigala nga kiramu era nti kibaako we kiraga. Naye ddala ekyo kituufu?\nKIKI EKITUUKA KU MUNTU NG’AFUDDE?\n5, 6. Kiki ekituuka ku muntu ng’afudde?\n5 Yakuwa amanyi bulungi ekituuka ku muntu ng’afudde, era agamba nti omuntu bw’afa, obulamu bwe bukoma. Okufa bwe butaba na bulamu. N’olwekyo, omuntu bw’afa, aba takyalina nneewulira yonna era aba takyalina ky’ajjukira. * Omuntu bw’afa aba takyasobola kulaba, kuwulira, wadde okulowooza.\n6 Kabaka Sulemaani yagamba nti, “abafu tebaliiko kye bamanyi.” Abafu tebasobola kwoleka kwagala wadde obukyayi eri omuntu yenna, era “emagombe . . . teriiyo mulimu, wadde okukola enteekateeka, wadde okumanya, wadde amagezi.” (Soma Omubuulizi 9:5, 6, 10.) Ate mu Zabbuli 146:4, Bayibuli egamba nti omuntu bw’afa, “ebirowoozo bye” bisaanawo.\nYESU KYE YAYOGERA KU KUFA\nYakuwa yatonda abantu nga ba kubeera ku nsi emirembe gyonna\n7. Yesu okufa yakugeraageranya ku ki?\n7 Laazaalo, mukwano gwa Yesu, bwe yafa, Yesu yagamba abayigirizwa be nti: “Laazaalo mukwano gwaffe yeebase.” Naye Yesu yali tategeeza nti Laazaalo yali yeebase tulo. Oluvannyuma Yesu yabagamba kaati nti: “Laazaalo afudde.” (Yokaana 11:11-14) N’olwekyo, Yesu yageraageranya okufa ku kwebaka otulo. Teyagamba nti Laazaalo yali agenze mu ggulu oba nti yali ali wamu n’ab’eŋŋanda ze abaafa. Ate era teyagamba nti Laazaalo yali abonyaabonyezebwa mu muliro ogutazikira, oba nti yali azzeemu okuzaalibwa ng’omuntu omulala oba ng’ensolo. Laazaalo bwe yafa, yali ng’ali mu tulo otungi ennyo. Waliwo n’ebyawandiikibwa ebirala ebigeraageranya okufa ku kwebaka. Bayibuli egamba nti Siteefano bwe yattibwa, “yeebaka mu kufa.” (Ebikolwa 7:60, obugambo obuli wansi) N’omutume Pawulo yagamba nti Abakristaayo abamu baali “beebaka mu kufa.”—1 Abakkolinso 15:6, obugambo obuli wansi.\n8. Tumanya tutya nti Katonda teyatonda bantu nga ba kufa?\n8 Katonda yatonda Adamu ne Kaawa nga ba kufa? Nedda! Yakuwa yabatonda nga ba kubeerawo emirembe gyonna ate nga balamu bulungi. Yakuwa bwe yatonda abantu, yabateekamu ekirowoozo eky’okwagala okubeerawo emirembe gyonna. (Omubuulizi 3:11) Teri muzadde yandyagalizza baana be kukaddiwa oba kufa, era ne Yakuwa si ky’atwagaliza. Naye bwe kiba nti Katonda yatutonda ng’ayagala tubeerewo emirembe gyonna, kati olwo lwaki tufa?\n9. Lwaki etteeka Yakuwa lye yawa Adamu ne Kaawa teryali zzibu kugondera?\n9 Yakuwa yagamba Adamu mu lusuku Edeni nti: “Ku buli muti ogw’omu lusuku olyangako nga bw’oyagala. Naye omuti ogw’okumanya ekirungi n’ekibi togulyangako, kubanga olunaku lw’oligulyako tolirema kufa.” (Olubereberye 2:9, 16, 17) Etteeka eryo lyali litegeerekeka bulungi era teryali zzibu kugondera. Ate era Yakuwa ye yalina obuyinza okusalirawo Adamu ne Kaawa ekirungi n’ekibi. Singa Adamu ne Kaawa baagondera Yakuwa, kyandibadde kiraga nti bamussaamu ekitiibwa. Ate era kyandiraze nti basiima ebintu byonna bye yali abakoledde.\n10, 11. (a) Sitaani yalimbalimba atya Adamu ne Kaawa? (b) Lwaki Adamu ne Kaawa baali tebalina kya kwekwasa?\n10 Eky’ennaku, Adamu ne Kaawa baasalawo okujeemera Yakuwa. Sitaani yagamba Kaawa nti: “Ddala Katonda yagamba nti temulyanga ku miti gyonna egy’omu lusuku?” Kaawa yamuddamu nti: “Tusobola okulya ku bibala eby’emiti egy’omu lusuku. Naye ku bibala eby’omuti oguli wakati mu lusuku, Katonda yagamba nti, ‘Temugulyangako wadde okugukwatako. Bwe munaakikola mujja kufa.’”—Olubereberye 3:1-3.\n11 Sitaani yamugamba nti: “Okufa temujja kufa. Kubanga Katonda amanyi nti olunaku lwe muligulyako, amaaso gammwe lwe galizibuka ne muba nga Katonda, nga mumanyi ekirungi n’ekibi.” (Olubereberye 3:4-6) Sitaani yali ayagala Kaawa alowooze nti ye yalina okwesalirawo ekirungi n’ekibi. Ate era Sitaani yalimba Kaawa nti bwe yandijeemedde Katonda teyandifudde. Bw’atyo Kaawa yalya ku kibala era n’atwalira ne ku mwami we. Adamu ne Kaawa baali bakimanyi bulungi nti Yakuwa yali abagaanye okulya ku kibala ekyo. Bwe baalya ekibala ekyo, baalaga nti baali basazeewo okujeemera etteeka eryali litegeerekeka obulungi era eritaali zzibu. Ate era kye baakola kyalaga nti baali tebassizza kitiibwa mu Kitaabwe ow’omu ggulu eyali abaagala ennyo. Baali tebalina kya kwekwasa!\n12. Lwaki kyali kinakuwaza nnyo okuba nti Adamu ne Kaawa baajeemera Yakuwa?\n12 Nga kibi nnyo okuba nti bazadde baffe abaasooka tebassa kitiibwa mu Mutonzi waabwe! Wandiwulidde otya singa oba ofubye okukuza obulungi mutabani wo ne muwala wo naye oluvannyuma ne bakujeemera ne bakola ekyo kye wabagaana? Ekyo tekyandikunakuwazza nnyo?\nAdamu yava mu nfuufu era yadda mu nfuufu\n13. Yakuwa yali ategeeza ki bwe yagamba Adamu nti “mu nfuufu mw’olidda”?\n13 Adamu ne Kaawa bwe baajeemera Yakuwa, baafiirwa enkizo ey’okubeera abalamu emirembe gyonna. Yakuwa yagamba Adamu nti: “Oli nfuufu era mu nfuufu mw’olidda.” (Soma Olubereberye 3:19.) Ekyo kyali kitegeeza nti Adamu yandizzeemu okubeera enfuufu, n’aba ng’atabangawoko. (Olubereberye 2:7) Adamu bwe yayonoona yafa, bw’atyo n’aba nga takyaliwo.\n14. Lwaki tufa?\n14 Singa Adamu ne Kaawa baagondera Katonda, bandibadde bakyali balamu. Naye bwe baamujeemera, baayonoona, era oluvannyuma baafa. Ekibi kiringa obulwadde obw’akabi ennyo bwe twasikira okuva ku bazadde baffe abaasooka. Ffenna tuzaalibwa nga tulina ekibi, era eyo ye nsonga lwaki tufa. (Abaruumi 5:12) Naye ekyo Katonda si kye yali ayagaliza abantu. Katonda yali tayagala bantu babeere nga bafa, era okufa Bayibuli ekuyita ‘mulabe.’—1 Abakkolinso 15:26.\nAMAZIMA GATUFUULA BA DDEMBE\n15. Okumanya ekituufu ekituuka ku muntu ng’afudde kitufuula kitya ab’eddembe?\n15 Okumanya ekituufu ekituuka ku muntu ng’afudde kitufuula ba ddembe kubanga tuba tetukyafugibwa ndowooza nkyamu. Bayibuli eyigiriza nti abafu tebawulira bulumi wadde ennaku. Tetusobola kwogera nabo, era nabo tebasobola kwogera naffe. Tetusobola kubayamba, era nabo tebasobola kutuyamba. Tebasobola kututuusaako kabi konna, n’olwekyo tetulina kubatya. Kyokka amadiini mangi gagamba nti abafu baba bakyali balamu nga baliko we bali, era nti singa tuwa abakulu b’amadiini ssente bayinza okubasabira. Naye bwe tuba tumaze okutegeera ekituufu ekituuka ku muntu ng’afudde, tuba tetukyasobola kulimbibwalimbibwa mu ngeri eyo.\n16. Kintu ki eky’obulimba amadiini mangi kye gayigiriza ku bafu?\n16 Sitaani akozesa amadiini ag’obulimba okutuleetera okulowooza nti abafu bakyali balamu. Ng’ekyokulabirako, amadiini agamu gayigiriza nti omuntu bw’afa, wabaawo ekimuvaamu ekisigala nga kiramu era ne kibaako we kiraga. Eddiini yo bw’etyo bw’eyigiriza, oba eyigiriza ekyo Bayibuli ky’eyogera ku bafu? Sitaani akozesa obulimba okuggya abantu ku Yakuwa.\n17. Lwaki enjigiriza egamba nti abantu ababi bookebwa mu muliro ogutazikira evumaganya Yakuwa?\n17 Ebyo amadiini agasinga obungi bye gayigiriza bikwasa ennaku. Ng’ekyokulabirako, agamu gayigiriza nti abantu ababi bwe bafa bookebwa mu muliro ogutazikira emirembe n’emirembe. Enjigiriza eyo ey’obulimba evumaganya Yakuwa. Tasobola kubonyaabonya bantu mu ngeri eyo! (Soma 1 Yokaana 4:8.) Wanditutte otya omuntu ayokya omwana we engalo ng’alina ekikyamu ky’akoze? Wandimututte ng’omuntu omutemu, era tewandyagadde afuuke na mukwano gwo. Bw’atyo Sitaani bw’ayagala tutwale Yakuwa!\n18. Lwaki tetulina kutya bafu?\n18 Amadiini agamu gagamba nti abantu bwe bafa bafuuka mizimu. Amadiini ago gayigiriza nti tulina okuwa emizimu egyo ekitiibwa era n’okugitya kubanga gisobola okutuyamba oba okutulumya. Abantu bangi bakkiriza obulimba obwo. Batya abafu era babasinza mu kifo ky’okusinza Yakuwa. Naye kijjukire nti abafu tebaliiko kye bamanyi, n’olwekyo tetulina kubatya. Yakuwa ye Mutonzi waffe. Ye Katonda ow’amazima, era ye yekka gwe tulina okusinza.—Okubikkulirwa 4:11.\n19. Okumanya ekituufu ekituuka ku bafu kituganyula kitya?\n19 Bwe tumanya ekituufu ekituuka ku muntu ng’afudde, tuba tetukyafugibwa njigiriza za bulimba. Ate era okumanya amazima ago kitusobozesa okutegeera ebintu ebirungi Yakuwa by’atusuubizza.\n20. Kiki kye tujja okulaba mu ssuula eddako?\n20 Edda ennyo, omuweereza wa Katonda ayitibwa Yobu yabuuza nti: “Omuntu bw’afa, asobola okuddamu okuba omulamu?” (Yobu 14:14) Ddala omuntu eyafa asobola okuddamu okuba omulamu? Eky’okuddamu Katonda ky’awa okuyitira mu Bayibuli kibuguumiriza nnyo. Tujja kukiraba mu ssuula eddako.\n^ lup. 5 Abamu balowooza nti omuntu bw’afa, omwoyo gumuvaamu ne gusigala nga mulamu. Okumanya ebisingawo, laba Ekyongerezeddwako Na. 17 ne 18.\nEKISOOKA: OMUNTU BW’AFA, OBULAMU BWE BUBA BUKOMYE\n“Abafu tebaliiko kye bamanyi.”—Omubuulizi 9:5\nZabbuli 146:3, 4; Omubuulizi 9:6, 10\nBwe tufa tuba tetukyasobola kulaba, kuwulira, wadde okulowooza.\nYesu okufa yakugeraageranya ku kwebaka otulo.\nEKY’OKUBIRI: YAKUWA YALI TAYAGALA BANTU BAFE\n“Omuti ogw’okumanya ekirungi n’ekibi togulyangako, kubanga olunaku lw’oligulyako tolirema kufa.”—Olubereberye 2:17\nSitaani yalimbalimba Kaawa nti yandibadde bulungi ng’ajeemedde ekiragiro kya Katonda. Adamu ne Kaawa bwe baajeemera Yakuwa, baafuuka boonoonyi era oluvannyuma baafa.\nAdamu bwe yafa, yali takyaliwo.\nEkibi kiringa obulwadde obw’akabi bwe twasikira okuva ku bazadde baffe abaasooka. Ffenna tuzaalibwa nga tulina ekibi, era eyo ye nsonga lwaki tufa.\n1 Abakkolinso 15:26\nBayibuli okufa ekuyita mulabe.\nEKY’OKUSATU: OKUMANYA EKITUUFU EKITUUKA KU MUNTU NG’AFUDDE KITUFUULA BA DDEMBE\n“Omuntu bw’afa, asobola okuddamu okuba omulamu? Nja kulindirira . . . okutuusa lwe nditeebwa.”—Yobu 14:14\nOkumanya ekituufu ekituuka ku muntu ng’afudde kitufuula kitya ab’eddembe ne tuba nga tetukyafugibwa ndowooza nkyamu?\n1 Yokaana 4:8\nEnjigiriza y’omuliro ogutazikira evumaganya Yakuwa. Tasobola kubonyaabonya bantu mu ngeri eyo.\nAbantu bangi batya abafu, era babasinza mu kifo ky’okusinza Yakuwa. Yakuwa ye Katonda ow’amazima, era ye yekka gwe tusaanidde okusinza.\nOmuntu bw’Afa Ebibye Biba Tebikomye!


Olubereberye 2 LCB - Gẹnẹsisi 2 BYO | Biblica América Latina\nOlubereberye 2 LCB - Gẹnẹsisi 2 BYO\n2 Ku lunaku olw’omusanvu Katonda yali amaze ebyo byonna bye yali akola; n’awummulira ku lunaku olwo ng’ava ku mirimu gye gyonna gye yakola. 3 Bw’atyo Katonda olunaku olw’omusanvu n’aluwa omukisa n’alutukuza; kubanga ku olwo Katonda kwe yawummulira emirimu gye yakola mu kutonda.\n5 Tewaaliwo muddo gwonna ku nsi wadde ekimera kyonna, kubanga Mukama Katonda yali tannatonnyesa nkuba ku nsi era nga tewali muntu ow’okulima ettaka. 6 Naye ensulo n’eva mu ttaka n’efukirira ensi yonna. 7 Mukama Katonda n’akola omuntu okuva mu nfuufu ey’oku nsi n’amufuuwa mu nnyindo omukka ogw’obulamu. Omuntu n’aba omulamu. 8 Mukama Katonda yali asimbye ennimiro Adeni ku luuyi olw’ebuvanjuba, omuntu gwe yabumba n’amuteeka omwo. 9 Mukama Katonda n’ameza mu ttaka buli muti ogusanyusa amaaso era omulungi okulya. N’ateeka omuti ogw’obulamu, n’omuti ogw’okumanya ekirungi n’ekibi wakati mu nnimiro.\n10 Omugga ne gusibuka mu nnimiro Adeni ne gukulukuta okulufukirira, ne gwanjaalira omwo ne guvaamu emigga ena. 11 Erinnya ly’ogusooka Pisoni, gwe gwo ogukulukuta okwetooloola ensi ya Kavira, awali zaabu; 12 ne zaabu y’ensi eyo nnungi; mulimu bideriamu n’amayinja onuku. 13 Omugga ogwokubiri ye Gikoni, gwe gukulukuta okwetooloola ensi ya Kuusi.[a] 14 N’erinnya ly’ogwokusatu ye Tigiriisi ogukulukutira ku buvanjuba bwa Bwasuli. Ogwokuna ye Fulaati.\n15 Mukama Katonda n’ateeka omuntu mu nnimiro Adeni agirimenga era agikuumenga. 16 Mukama Katonda n’alagira omuntu nti, “Emiti gyonna egy’omu nnimiro olyangako, 17 naye omuti ogw’okumanya ekirungi n’ekibi ogwo togulyangako, kubanga lw’oligulyako tolirema kufa.”\n18 Mukama Katonda n’ayogera nti, “Si kirungi omuntu okuba yekka, nnaamukolera omubeezi amusaanira.” 19 Naye olwo Mukama Katonda yali amaze okukola ensolo zonna ez’omu nsiko n’ebinyonyi eby’omu bbanga. N’abireeta eri omuntu abituume amannya. Buli kiramu omuntu nga bwe yakiyita, lye lyabeera erinnya lyakyo. 20 Bw’atyo omuntu n’atuuma buli nsolo ey’awaka, n’ebinyonyi eby’omu bbanga n’ensolo ez’omu nsiko amannya.\nAdamu yali tannaba kufunirwa mubeezi. 21 Mukama Katonda n’aleetera omusajja otulo tungi nnyo ne yeebaka; bwe yali nga yeebase n’amuggyamu olubirizi lumu, n’azzaawo ennyama. 22 Mukama Katonda n’atonda omukazi okuva mu lubiriizi lwe yaggya mu musajja n’amumuleetera.\n23 Omusajja n’agamba nti,\n24 Noolwekyo omusajja ky’anaavanga aleka kitaawe ne nnyina ne yeegatta ne mukazi we, ne bafuuka omubiri gumu.\n25 Omusajja n’omukazi baali tebambadde, naye nga tewali akwatirwa munne nsonyi.


Bukedde Online - Taata yasinziira magombe n'ansindika mu magye\nTaata yasinziira magombe n'ansindika mu magye\nEyafuumuulwa bba olw'okuzaala bannamagoye afunye ebya Paasika\nAmasomero galaze bwe galabirira abayizi ab...\nAdded 5th April 2015\nWIIKI essatu ezaddirira nga twakaziika taata omugenzi Ying. David Nkoobe, emyaka mwenda egiyise, nalaba ng’ensi etuuse ku nkomerero. Eyalina essanyu n’emirembe byonna byanzigwako, eyali tasubwa kusaba ku Ssande natandiikiriza mpola okuddirira nga ku St. Stephen’s Church-Budondo mpitayo luwunguko.\nBya PAUL WAISWA\nBuli kye nakolanga nga ndaba tekitambula ne ndaba ng’ensi enfundiridde nga buli kimu nkyekolera nga bwe njagadde. Mu kiseera kino nali mmalirizza S.6 nga nninda bigezo kudda kale nga waliwo ekitongole ky’ebyokuzimba ekya Soft Power gye nali nkola nga poota.\nEngeri gye nali ntambuzaamu obulamu bwange ndowooza ye yatanula taata gy’ali n’adda nga mukambwe muzibu gyendi. Kitange teyali mwangu n’akamu ng’omugendako mpola,” bwatyo Lt. Eric Walusansa, 31, ow’e Matuga bw’atandika emboozi ku ngeri kitaawe gye yamukambu¬waliramu ng’ali magombe.\nNga bwe bagamba nti omwana omulenzi asera na kitaawe, omukwano gwe nalina ne kitange omugezi Ying. David Nkoobe eyali omutuuze ku kyalo Namizi- Budondo mu disitulikiti y’e Jinja, gukyatinta yadde emyaka gyeku¬lungudde bukya atuva ku maaso.\nTaata yafa 2006 ng’atulese abaana 16 naye mu bonna nze gw’asinga okujjira. Yatukuza mu ddiini ete¬gambika nga bw’akimanya nti olina ssabiiti gy’otosabye ng’ojja kumubendegera. Kyatukuliramu nti tulina okuba abanyiikivu mu ddiini yaffe n’obutasubwa kusaba ku Ssande kuba ekyo yakisimbangako nnyo essira.\nTaata bwe yafa, teyandekerera kuba bwe twamala okumugalamiza mu maka ge e Budondo mu Jinja, mba ndi awo ne mmulaba mu kirooto ng’azze mukambwe n’agamba nti, ‘Walusansa mwana wange, obutamenya bakulu bo ku kusomesa ku yunivasite lwaki togenda mu magye kuba kye nkwagaliza’, era olwamala kino n’abula.\nKino nalowooza nti kizze buzzi mu mutwe gwange engeri gye nali mmu¬lowozaako. Oluvannyuma lw’ebbanga, yadda n’ahhamba nti, ‘Mwana wange ensi onoogiyitamu otya ng’osuuliridde bye nkugamba?’. Kuno yayongerako nti, ‘Gamba ne muto wo Waiswa addeyo ku ssomero’, n’abula.\nNawawamuka nga ntidde naye era taata teyalekera awo kunzijira. Muli nalowooza nti oba ne baganda bange nabo abajjira! Natya ne mbuuzaako muto wange Waiswa eyantegeeza nti ye tamujjirangako era talina kirooto kyonna kye yali afunye. Oluvannyuma Waiswa namutegeeza kitaffe bye yali antumye okumugamba era teyank¬aluubiriza n’adda ku ssomero n’asoma okutuusa bwe yamaliriza ku yunivasite.\nMu 2008, nga ndi ku yunivasite yadda n’ambuuza nti, ‘Lwaki onje¬meera bye nkugamba’. Obukambwe bwe yandaga ku luno natya ne njagala okusoma nsooke nkuveeko hhende mu magye wabula bakulu bange ne bahhaana. Nagumiikiriza okusoma ne kuggwa bwentyo ne hhenda mu magye nga kadeeti era kati ndi ku ddaala lya luetenanti.\nEkisinze okunneewuunyisa kwe kuba nti ajja obw’olumu nga ku luno bw’aba azze, ahhamba nti mwana wange oli ku mulamwa era ojja kuwangula naye n’Omutonzi tomusuulirira. Taata yali mukwano gwange nnyo nga buli bwe mba nnina ekinkaluubiridde nzirukira wuwe n’ampabula n’okunnuhhamya naye kati emyaka mwenda bukya afa ndaba nga waliwo ekimbulako mu bulamu bw’ensi.\nTaata yali musajja mugumu ate omu¬vumu. Okulwala yatandiikiriza mpola ng’agamba nti awulira omusujja. Yagula empeke wabula embeera n’egaana okudda mu nteeko. Yafuna obujjanjabi mu bulwaliro obw’enjawulo okutuusa lwe twalaba ng’embeera tekyukako nga yeeyongera kubijja bubizzi ne tumut¬wala mu ddwaaliro e Jinja ng’eno gye yassiza omukka gwe ogw’enkomerero.\nBYE TUJJUKIRA KU MUGENZI\nTaata yali muntu w’abantu ng’akitugamba lunye nti mu nju temuli kkubo. Yali asembeza buli omu mu kiti kye era kino yakitukuutiranga obutaso¬sola mu bantu, ekitufudde kyetuli kati.\nEnneeyisa mu bantu ng’akisimbako nnyo essira nti y’engeri yokka gyetuyinza okuyita mu nsi munno. Eddiini n’empisa ze yatuyigiriza kwe tutambulira ffenna.\nEngeri gye twabeeranga ne maama nga taata ali ku mulimu yatusuubizanga okutwala anaasoma obulungi mu bifo ebirungi okucakala. Kino kyatusoboz¬esa okusoma obulungi. Yali ayagala nnyo abaana era awaka twabeerangawo bangi n’abeemikwano gye.\nTaata yasinziira magombe n’ansindika mu magye\nAgambibwa okusobya ku mwana bamukutte\nPolof. Kajubi yafudde musaayi kwetukuta\nCranes ewaga kulaga Sao Tome ssomo\nVilla ngikomya sizoni eno - Ying. Misagga


Bukedde Online - Okusereka lwe kutta obulungi bw’ennyumba!\nBy’olina okwetegereza ng’oteeka amasannyalaze...\nKIRUMA omuntu okuzimba ennyumba kyokka olumala okugikomerera ne bakutegeeza nga bwe yakyamye, mbu akasolya bandikawanise ate emigongo tegyateredde n’ebirala.\nEnnyumba ennene ng’eno olina okugisereka ng’ogisulise.\nNg’omuntu, omutima gukwennyika kyokka ng’oluusi obuzibu si bubo olwo n’otandika okwejjusa lwaki tewakozesa yinginiya omukugu.\nEnnyumba bw’etaserekebwa bulungi kitta obulungi bwayo n’oluusi kiyinza okuviirako ebizibu ebirala ng’okutonnya oba ebisenge okugyamu enjatika.\nEngeri akasolya gye kali ak’omugaso ennyo ku nnyumba, bw’otagisereka bulungi kayinza okutuusa obulabe eri abantu ba family.\nYing. Patrick Lubanga agamba nti bw’oba ogula ebikozesebwa, waliwo ebintu by’olina okutunuulira omuli: dizayini y’ennyumba, ekitundu w’ozimbye ennyumba, bbeeyi y’enju n’obuwangaazi bw’enju.\nVincent Bukenya omukugu mu kusereka amayumba agamba nti akasolya okufuuka akalungi waliwo ebintu ebirina okugobererwa.\nEbipimo: Akasolya nga kakolebwa, omuseresi alina okutambulira ku bipimo ebituufu okusinziira ku kika ky’ennyumba.\nEbipimo bino bibeera mu diguli z’ogoberera okwetooloola ennyumba. Bweba Mwamba, olina okugoberera obuwanvu bwebumu ku buli kasolya k’ositula ku nnyumba.\nEmiti: Emiti oba embaawo z’okozesezza okusereka zirina okuba nga zeegolodde bulungi ate nga ziva mu miti emikulu. Bw’okozesa emiti egyeweseewese akasolya kakyama ennyumba n’erabika bubi.\nSayizi y’akasolya : Akasolya tekalina kugulumira nnyo era tekalina kubeera nnyo wansi. Bwe kagulumira ennyo ennyumba tebeera na bbaalansi ate n’embuyaga bwejja eyanguwa okukawanulayo.\nAte bwe kabeera wansi ennyo ennyumba terabika bulungi. Ssente za nnanNyini nnyumba : Obusobozi bwa nnannyini nnyumba nabwo bukulu.\nBw’aba alina ssente ntono kimuviirako okukozesa ebintu ebitali bya mutindo n’okukozesa abantu abatalina bumanyirivu olwo ennyumba eyandibadde ennungi n’efundikira ng’eyonoonese.\nENSOBI EZIKOLEBWA MU KUSEREKA\nYing. Mudashiru Muganga owa Mudamak Construction Services Limited agamba nti omukomerezi asaana okwegendereza ennyo ng’akuba emisumaali mu nzigi kubanga bwatagikubisa bwegendereza guyitako ne guleeta ekituli mu bbaati ekireetera enju okutonnya.\nOkukozesa ebintu ebizitowa ennyo okusinga ku nnyumba ky’esobola okuwanirira. Abaseresi abamu bakozesa ebintu ebizitowa ennyo ku kasolya ekiviirako ebisenge by’enyumba okufunamu ennyanfa. Ekyokulabirako ekisenge ekya yinci mukaaga nga tekiriimu kolomu tekisaana kuteekako mategula kubanga gazitowa ate gakozesa emiti mingi nnyo.\nObutapima mabaati bulungi. Amabaati bwe gaba gasalibwa wateekwa okubaawo obwegendereza obw’amaanyi n’okukola ebipimo ebituufu. Amabaati bwe gasalibwa obubi, mu kusereka gagenda galekamu ebituli ate ng’ebituli ebyo byetaaga okuzibikira ng’okozesa ebitundutundu by’amabaati, ekireetera akasolya obutalabika bulungi.\nObutafa ku mpewo eri mu kifo ennyumba weeri. Abaseresi abamu tebafa ku mpewo y’ekifo nga bakola akasolya. Okugeza ennyumba ezizimbiddwa ku kasozi zandibadde ziteekebwako akasolya ka mwamba akatabeera kawanvu nnyo.\nObutakozesa sayizi ya miti ntuufu mu bifo ebituufu: Kino kizibu kya maanyi kubanga olumu kiviirako akasolya okutendewalirwa ne kagwamu. Okugeza bbuliti ezisookako ng’enju etuuse okuserekabwa zirina okuba nga nnene bulungi. Buliti oba emiti eminene gitambuza obuzito okumalako enyumba yonna, naye bwokozesa egimu nga minene emirala nga mitono obuzito bw’akasolya bwekkatira mu kifo kimu ekiviirako ebisenge okufuna enjatika.\nOmuntu aseresa amategula yandibadde akozesa akasolya ka diguli 45 okudda waggulu, kubanga amategula geetaaga okusulika obulungi okusobozesa amazzi okukulukutirako obulungi. Amategula gasulikibwa okusinga amabaati kubanga gakola emiwaatwa nga gapangibwa ekigaleetera okulegamya amazzi ne gayita mu miwaatwa gino ennyumba n’etonnya.\nENGERI GY’OLABAMU OMUKOMEREZI OMULUNGI\nYing. Muganga agamba nti omuseresi omulungi wandibadde omulabira ku mirimu gy’akozeeko.\nKikakata ku nnannyini nnyumba okunoonyereza ku museresi nga tannaba kumuwa mulimu.\nOsobola okumusaba embalirira (quotation) n’ogitwalako mu bamanyi n’olaba oba bye yabaliridde by’ebyo ddala.\nSsente ze yabaze bwe ziba ennyingi nnyo oba nga ntono okusinziira ku mulimu oyo tabeera mutuufu kuwa mulimu.\nBw’akwata omulimu ateekwa okuba ku sayiti okubayamba obutakola nsobi kubanga y’avunaanyizibwa.\nBukenya agamba nti omuntu yandibadde agula emisumaali okuva mu bakozi abatuufu.\nWeewale okugula emisumaali egikolebwa mu sikulaapu kubanga tegibeera migumu engeri gye gikolebwa mu byuma ebikadde ate nga bimala kusaanuusibwa.\nOlugukubako ennyondo gukyama bukyami. Olina okukozesa sayizi y’emisumaali entuufu okusinziira ku kifo w’okomerera okusobola okunyweza akasolya kabeere kawangaazi.\nEky’okulabirako bbuliti eya 4*2 bw’oba ogigatta ku ndala okozesa omusumaali gwa yinci 5.\nEmisumaali egy’akatiko bw’oba ogikozesa olina okugiteekako akapiira akayitibwa ‘rubber washer’ okuziyiza amazzi obutayita mu kituli omusumaali we guyise.\nEmiti gy’ogenda okukozesa osaana okugikuumira mu kifo ekikalu nga tonnaba kugikozesa, okulemesa amazzi okugiyingira kubanga gagireetera okuvunda n’okukyama.\nKyandibadde kirungi n’ogigula nga weetegese bulungi ne gitalwawo. Bw’oba ogigula mu kibanda olina okugyetegereza nga tegiwumbye.\nOyinza okugisiiga eddagala eriziyiza ebiwuka okugirya gisobole okuwangaalira ku kasolya okumala ekiseera ekinene.\nWabula abantu abamu bakozesa woyiro avudde mu mmotoka kyokka ono tabeera na birungo byonna. Emiti egikozesebwa girina okuba nga gyegolodde bulungi ate nga mikalu.\nWaliwo obusolya obw’enjawulo obuserekebwa okusinziira ku kika ky’ennyumba ne ssente za nnannyini nnyumba.\nWaliwo akasolya akayiwa erudda n’erudda (pinned roof). Kano katwala amabaati matono ate kaanguwa okusereka kubanga tekeetaaga miti mingi. Kano empewo bw’eba ey’amaanyi kyangu okukatikkulako.\nWaliwo akasolya aka mwamba nga kano kettaniddwa abantu bangi ensangi zino. Akasolya kano kalabisa bulungi ennyumba ate nga kagumu nnyo tekayuuyizibwa mpewo. Wabula ekizibu kye kalina nti katwala ebikozesebwa bingi omuli emiti, emisumaali n’amabaati okusinga obusolya obulala.\nWaliwo akaakazibwaako erya kyuyi kimu kubanga kayiwa ludda lumu. Kano ke kasinga okukkekkereza ennyo kubanga kakozesa ebintu bitono nnyo. Ensangi zino kakozesebwa ku bizimbe ebikweka amabaati.


Abantu 40,000 bagenda kufuna amazzi agafunirwa ku maanyi ge njuba e Buikwe - Watchdog Uganda\nAbantu 40,000 bagenda kufuna amazzi agafunirwa ku maanyi ge njuba e Buikwe\n17th March 2019 at 11:46\nWAKATI mu kujjukira ssabbiiti y’amazzi, Distulikiti y’e Buikwe etongozezza polojekiti y’amazzi amayonjo agafunirwa ku maanyi g’enjuba mu byaalo 39 ebiri mu magombolola goku nnyanja okuli Ngogwe, Najja, Nyenga ne Ssi, ng’abatuuze abali mu mitwaalo ena n’ekitundu be basuubira okugiganyulwaamu.\nPolojekiti egenda okuwemmenta obukadde bwa doola z’Amerika 6.7, mulimu okusima amazzi n’okugabunya mu bantu nga bakozesa maanyi gan njuba, era ng’abatuuze basasula ssilingi kikumi buli kidomola kya mazzi, ze basasulira ku smart card.\nPolojekiti ky’ekimu ku bibala by’omukago wakati wa distulikiti y’e Buikwe ne gavumenti ya Iceland eyatandika mu mwaaka 2016, era nga mulimu okubunyisa amazzi amayonjo mu bantu abali ku myaalo, wamu n’okutumbula eby’enjigiriza okuyita mu kuzimbira amasomero ebibiina, enju z’abasomesa, zi kabuyonjo n’amafumbiro wamu ne ttanka z’amazzi.\nWansi wa polojekiti eno, ttaapu za sola 15 zimaze okubunyisibwa mu magombolola gano, zi kabuyonjo 150 zizimbiddwa mu masomero agasukka mu 30 aga pulayimale ne siniya, n’okubunyisa amazzi amayonjo mu bantu.\nBwe yabadde alambuza abagabirizi b’obuyambi entegeka eno ku kyaalo Bugoba mu ggombolola y’e Nyenga, Ssentebe wa distulikiti Mathias Kigongo yagambye nti baasalawo okusima amazzi okusinga okukozesa ag’enyanja oluvanyuma lw’okukizuula nti kya nsimbi nssamusaamu okusima okusinga okulongoosa ag’e Nyanja.\nYategeezezza nti enkola yagezesebwa okuyita mu kusomesa abantu engeri y’okugikozesa wamu n’okubalagirira bwe bayinza okukuuma ebikozesebwa nga biramu.\n.Kigongo yagambye ntyi akasente akasabwa abantu aka ssilingi ekikumi ku buli kidomnola kagendereddwaamu kwetegekera busobozi kuddaabiriza byuuma singa bifa ng’abagabirizi b’obuyambi bavudde mu polojekiti gye bujja.\nTags: BuikweSolar powered safe water project\n8 interesting things you didn’t know about Minister Persis Namuganza\nOver 4,5000 people to benefit from new solar powered safe water project in Buikwe


Bukedde Online - Okulonda kw'e Kenya kutandise wakati mu bunkenke\nOkulonda kw'e Kenya kutandise wakati mu bunkenke\nAkavuyo mu kulonda e Kenya: Abantu 16 bafu\nBakalidinaali batandise entegeka okulonda ...\nLEERO ku Mmande March 4, Bannakenya lwe basuula akalulu akasalawo ku mukulembeze anaddira Mwai Kibaki mu bigere.\nAbavuganya ku kalulu kano bali 8 ng’omukyala ali omu yekka kuliko: Peter Kenneth (EAGLE),\nUhuru Kenyatta (JUBILEE), Raila Odinga (CORD), Martha Karua (NARC KENYA), Wycliffe Musalia Mudavadi (AMANI), James ole Kiyiapi (RBK), Paul Muite (SAFINA) ne Mohamed Abduda Dida (ARK).\nRaila Odinga ne Uhuru Kinyatta bebatunuuliddwa okubeera n’enkizo mu kuwangula akalulu\nkano. Bannakenya abasoba mu bukadde 14 bebasuubirwa okusuula akalulu ng’oggyeko ekifo kya pulezidenti n’ebifo ebirala bagenda kubironderamu abakulembeze okuli: Gavana, omubaka mu lukiiko lwa seneta, omubaka wa palamenti, omubaka akiikirira essaza\nGAVUMENTI eyungudde abaserikale ku mitendera egy’enjawulo abawerera ddala 99,000 okukuuma obutebenkevu mu kulonda kuno.\nAbaserikale abaleeteddwa kuliko poliisi, abakuuma ebisolo by’omu nsiko, abakuuma ebibira, aba National Youth Service, abaamakomera bebagenda okulabirira ebifo 33,400 awagenda okulonderwa.\nOmuwandiisi ow’enkalakkalira mu minisitule y’ensonga z’omunda mu ggwanga, Mutea Iringo ng’ali wamu n’omuduumizi wa poliisi, David Kimaiyo be baategeezezza abaamawulire nti tewali kusaaga wadde okuzannyira mu kalulu kano era abaserikale bonna bamaze okubategeeza eky’okukola.\nYagambye nti bataddewo ekitongole eky’enjawulo mu poliisi ekya special team of Criminal Investigation Departments (CID) okulondoola n’okunoonyereza ku misango gyonna egyekuusa ku kulonda.\nBino byonna nga bigenda mu maaso Bannakenya bangi bali ku bunkenke nga beeraliikirira\nakavuyo akayinza okuva mu kulonda kuno bwe bageraageranya n’ebyo ebyaliwo mu kulonda okwaggwa.\nIrungo yagambye nti bammemba b’akabiina ka Mombasa Republican Congress 22 ababadde batiisa okuleeta akavuyo mu kulonda babakutte ye Kimaiyo yagambye nti poliisi yaakakwata 85 abazzizza emisango egyekuusa ku kulonda.\nPULEZIDENTI BARACK OBAMA AWEEREZZA OBUBAKA\nObama aweerezza Bannakenya obubaka nga beetegekera okulonda n’abakubiriza okukuuma eddembe.\nObubaka buno yabuyisizza ku mukutu gwa You Tube ku yintanenti akuutidde ab’e Kenya awaava kitaawe babeere bumu ng’eggwanga beewale okulowooleza mu mawanga\n“Guno omukisa gwa njawulo mu byafaayo bya Kenya okuyamba bannansi okubeera obumu\nmuyimirire wamu ng’eggwanga ku lw’emirembe n’enkulaakulana okufuna obukulembeze obutambulira ku mateeka,” Obama bwe yabakuutidde.\nYayongeddeko nti America yaakussa ekitiibwa mw’oyo yenna anaabeera awangudde akalulu okufuuka pulezidenti wa Kenya omuggya.\nBANNAYUGANDA BAGENZE KENYA OKUTUNUULIRA OKULONDA\nAbakulembeze b’enzikiriza abeegattira mu kibiina ekigatta enzikiriza ekya, Inter Religious Council Uganda nga bakulemberwa Dr. JB Kakembo ow’Abadiventi baabitaddemu\nengatto nga 18 February ne boolekera Kenya okulondoola okulonda.\nKakembo yategeezezza nti baayitiddwa bannaabwe abeegattira mu kibiina kyekimu e Kenya\nbagende babayambeko okusomesa emirembe n’okukubiriza obukkakkamu mu mitima gy’abantu Kenya esobole okubeera n’okulonda okwemirembe nga Uganda kwe yayitamu mu 2011.\nEkibiina kya The Citizens’ Coalition for Electoral Democracy in Uganda (CCEDU) baasitudde mu kibinja kya bantu 8 ne bagenda e Nairobi okutunuulira okulonda.\nOkulonda kw’e Kenya kutandise wakati mu bunkenke\nKusasira afunye omusajja omupya n'amuyiwamu Harrier kapyata\nOmusajja attidde omukazi mu loogi\nEnte emutomedde nâ€™emutta\nAggyiddeyo muganzi we ekiso lwa kwegaana mwana we\nAggyiddeyo muganzi we ekiso lwa kwegaana mwana


Bukedde Online - Ab'e Kalungu bawadde bayinvesita obukwakkulizo\nAb'e Kalungu bawadde bayinvesita obukwakkulizo\nRev. Bakka avunaanibwa okulya mu nsi olukwe ayimbuddwa\nBatongozza amasanyalaze ag'obwereere\nAb’e Kalungu bawadde bayinvesita obukwakkulizo\nBirungi ng’ayogera mu lukiiko lw’abatuuze ne bayinvesita.\nABATUUZE ku byalo bisatu okuli Kakwanzi, Kamwanga ne Kantuule mu ggombolola y’e Bukulula e Kalungu bateereddewo kkampuni ya bayinvesita obukwakkulizo, bwe baba baagala obuwagizi bwabwe.\nNga bakulembeddwa bassentebe baabwe; Charles Balikuddembe (Kakwanzi), Ahmadah Ssentongo (Kamwanga) ne Emmanuel Ssonko (Kantuule) mu lukiiko olwatudde ku Lwokusatu e Kakwanzi nga babanjulira kkampuni y’Abachina abalimi b’omuceere emanyiddwa nga Zhong Yi Industries, baabagambye nti okuzimba mu kitundu kyabwe balina okubasimira nayikondo bafune amazzi amayonjo, okubakolera amakubo amalungi ate ekisinga obukulu, okubawa emirimu.\nEra baggumizza nti Abachina bwe batuukiriza ebyo, tebajja kufuna buzibu bwonna okuva mu batuuze. Kino kiddiridde Abachina bano okufuna ettaka ly’ekisenyi kwe bateekateeka okulimira omuceere. Abatuuze bagamba nti okulimira mu kisenyi kino, kyandivaako ebbula ly’amazzi ge bakozesa naddala mu biseera eby’omusana noolwekyo bayinvesita balowooze ku ky’okubasimira nayikondo.\nOmukwanaganya wa kkampuni eno n’abatuuze, Victor Mpinga ku lw’Abachina yategeezezza nti tebalina kigendererwa kyonna kya kulumya bantu nga bakolera mu kitundu kyabwe, n’abagumya nti era beetegefu okukkaanya nabo ku byetaago byabwe ebinaasoboka.\nYasabye abatuuze okwaniriza enkulaakulana mu kitundu kyabwe kubanga ng’oggyeeko emirimu emingi gye bagenda okufuna mu kkampuni eno, waliwo ne pulojekiti endala ng’amasomero n’amalwaliro bye bateekateeka okuleeta mu kitundu.\nOlukiiko lwetabiddwaamu ne Vianney Birungi, akulira poliisi y’e Lukaya etwala n’ekitundu kino eyagambye nti nabo ng’abakuumaddembe beetegefu okutunula enkaliriza ku nsonga eno okulaba nga tewali ludda lunyigiriza lulala\nZhong Yi Industries\nPoliisi e Masaka ezudde abattibwa ne bakwekebwa


kutambula | Радоје Домановић\nTag Archive | kutambula\nOlunaku olwasooka lwayita, n’enaku eziddirira nazo nebaziyitamu mubuwanguzi bwebumu. Tewali ky’amaanyi nyo kyatuukawo, wabula waliwo ebyatuukawo eby’enkizi: bagwa mu kinya nga basosayo mitwe, bagwa ne mu lukonko; bafuna enkwagulo z’ensaga z’emiti gy’ebibala n’ensiko; balinya ku macupa; bangi bamenyeka emikono n’amagulu; abamu bakubwa ebikonde ku mitwe. Naye bino byonna babigumira. Abamu ku baami abakulu emilambo gyabwe gyalekebwa nga gyigalamizidwa ku kubo. “Nebwebandisigadeyo ewaka bandifudde, oba nekukubo! ” omwogezi bweyagamba, nga bw’azzamuabalala amanyi basobole okweyongerayo. Abamu ku baana abato wakati w’omwaka gumu n’ebiri, nabo bazikirira. Bazadde babwebekumakuma mumitima kuba yali nteeka ya Katonda. “Abaana gyebakoma okubeera abato, n’obulumi gyebukoma okubeera obutini. Katonda ayambe abazadde baleme kufiirwa baana babwe nga batuusiza emyaaka egyifumbirwa. Webeera ntuuko yabwe, kisingako nebafa amangu ddala. Awo ennaku tebeera yamaanyi nyo!” omwogezi yabazzamu amaanyi nate. Abamu baali beyisaako obuwelo ku nkwagulo ezaali ku mitwe gyabwe. Abalala abaali bamenyese emikono bbo baali bajisibidde mu bugoye okigyiwanilira. Wabula bonna baaliko ebiwundu n’enkwagulo. Engoye zabwe nga ziyuliseyulise, naye era bonna baali bamalirivu okweyongerayo n’essanyu. Bagumira enjala eyabaluma ennyo, era nebeyongerayo.\nWaliwo ekintu eky’enkizi ekyatukawo, olunaku olumu.\nOmukulembeze yali atambulira mu maaso, nga yetolodwa abasajja abasingayo obuvumu. (Ababiri ku bbo tebaliko ela nga tewali yali amanyi matwale gabwe. Engambo ezawulirwa wonna zali nti bali baliddemu banne olukwe nebatawanika. Lumu omwogezi yavumilirako obulyake bwabwe era nayogera nga bweyali ayina ekilowozo nti baffu, naye tewali yanyega.) Abantu abalala babali mabega. Amangu ddala balabikibwa ekiwonvu ekinene ennyo nga kijjude enjazi. Tewali yategana kukenganga olw’obuwanvu bwakyo. Buly’omu nga kwotadde n’abasajja abavumu bayimilira nebatunulira omukulembeze. Mubilowoozo ebinji n’okufunya obwenyi, yakulemberamu nga bwakozesa amuggo gwe mu ngeli ey’enjawulo. Banji bagamba kino kyamufanaya ow’omugaso ddala. Tayina gweyatunulira wadde okunyega. Yeeyongera okusemberera ekiwonvu nga era buly’omu, nabasajja abasingayo obuvumu, bamutunulira nga bibakalidde ku mimwa. Abasajja abasingayo obuvumu baali babulako katono nyo okumubaka bamuziyize okweyongerayo newankubadde kyali kimenya amateeka. Okutya kwaliku bulyomu nga abamu amaziga gabayitamu bwebalabanga omukulembeze asseyo wansi mu kiwonvu. Abamu baddukawo olw’okutya okunji.\n– Mulindeko, ab’oluganda! Mupapira ki? Tuyina okugoberera omukulumbeze omugezi ono kubanga kyakola akimayi. Simulalu nti an’esanyawo. Kakati tweyongereyo, tumugoberere. Osanga kuno kwekusomozebwa okusembayo kulugendo lwaffe. Tuyinza okusanga ettaka eddunji, ejjimu Katonda lyatutegekedde oluvanyuma lw’okuyisa okiwonvu. Tweyongereyo! Bwetutabaako nne byetusaddaka, tetutuuke wala! – okwo kwekuwabulwa okwava eri omwogezi era oluvanyuma nakka mu kiwonvu. Abasingayo obuvumu bamugoberera, abantu abasigadde nabo nebaddako.\nWaliwo amaziga, okukaaba, enduulu nga bwebakka mu kiwonvu ekiwanvu ennyo. Kyalabika nga abatakisimattuke nga balamu. Omukulembeze yali wa mukisa. Yekwatanga ku miti n’ebisubi munsiko bweyalinga agwa, ela teyakosebwa. Abalala bwebaali bakaaba, yatuula mu kiffo kimu, nga teyenyenya, nasilika. Kino kyanyiiza abamu ku bantu nebatandika n’okumuweleza ebigambo ebisongovu, naye teyanyega yadde n’oomu. Abaali basimatusse ebigwo mu nsiko bbo baali befubako kuvaayo. Abamu bbo emitwe bajikosa ela nga gyitiliika musaayi. Omukulembeze ye muntu yekka ataakosebwa. Kino bonna kyabanyiiza n’okubayombya naye teyabafaako, yadde n’okuyimusa omutwe. Yasilika busilisi nga omuntu ow’ekitiibwa.\nAkaseela kayitako. Omewendo gw’abantu abaali ku lugendo gweyongera okukendera buli lukya. Abamu balekulira era nebaddayo gyebaava.\nKu muwendo omungi gwebatandika nagwo, kumpi abantu amakumi abiri bebasigalawo. Enjala, obukoowu, n’ennaku byali bibetimbye mumaaso, naye tewali yanyega munno. Bonna baali basilikirivu ng’omukulembeze wabwe nga era bwebeyongerayo mu maaso. Olugendo telwali lwangu n’akamu, era omwogezi yakanyanga kunyeenya bunyeenyi mutwe.\nOmuwendo gw’abantu gweyongera okukendera mpaka webasigalawo bantu kumi bokka. Bakanyanga kulaga butali bumativu, n’okuyomba naye tewali yanyumya ku mboozi nna munne.\nBali batunula nga abasajja abalema. Abamu baali batambuza na miggo. Ab’emikono emimenyefu nga bajisibidde mungoye okujiwanilira. Emikono gyabwe gyali gyijjudde biwundu nga besibye obuziina.\nN’abasajja abali abasinga obuvumu n’amaanyi, essuubi lyali lyabagwaamu dda naye era bali bamalirivu okweyongerayo kulugendo, mukwevumilira n’obukoowu obunji. Tewaali kyakukola. Bali tebasobola kuddayo. Baali basaddase binji okutuuka webaali.\nObudde bwaziba. Bakizuula nti omukulembeze tebakyamulaba mu maaso gabwe. Amangu ddala besanga bagguse mu kiwonvu ekilala.\n– Aya, okugulu kwange! Aya, omukono gwange! – abantu baddamu okukaaba n’okulekaana. Eddoboozi erimu lyawulinkana nga liweereza ebigambo ebivumaganya omukulembeze.\nObudde bwebwakya, omukulembeze yatulira ddala nga bweyatuula nga bamulonda okubakulembera. Tewaali njawulo mu ntunula ye yadde.\nOmwogezi yavayo mu kiwonvu, nga agoberedwa abalala babiri. Yali tategerekeka nga era ajjudde omusaayi. Bwebaakyuka emabega okulaba abalala abajja, tewali n’omu yadde gwebali balaba okujjako bbo. Okutya kwabajjula bonna, nebagwaamu essuubi mu mwoyo. Bali mukifo kyebatamanyi, ekijjudde ensozi, enjazi – awatali na mayitire. Ennaku bbiri emabega omukulembezze yeyabakulembera okubatuusa enno.\nBalowooza ku mikwano n’aboluganda babwe abali bafiridde kulugendo luno. Ennaku ey’obulumi obunji yabajjula mu mu mubiri gwonna. Bali balabye okuzikirira n’amaso gabwe.\nOmwogezi yatuuka awaali omukulembeze, mubukoowu n’obulumi obunji, n’eddoboozi elijjudde obukaawu, natandika okw’ogera.\n– Kati tulaga wa?\n– Otutwaala wa era eno wa gy’otuleese? Twakukwasa obulamu bwaffe n’abenganda zaffe netukugoberera, netulekerera amaka gaffe n’ebijja bya bajjajja baffe nga tuyina essuubi ely’okuwona okuzikirira mu kiffo ekyali ekikalu. Naye ggwe atte otuletedde okuzikirira okusingako. Tunulira abantu betusigazza, ku bantu ebibiri betwatandika nabo!\n– Ky’ogamba buly’omu taliwo wano? – omukulembeze yabuuza, nga tayimussa na mutwe gwe.\n– Oyinza otya okubuuza ekibuuzo nga ekyo? Yimusa amaaso welabireko! Tubale nga wetuli olabe abantu abasigaddewo ku lugendo luno olw’ekitalo! Lengera embeera gyetulimu! Kyandisinseko netufa okusinga okulemala bwetuti.\n– Sisobola kubalaba!\n– Nga lwaki nedda?\n– Ndi muzibe.\n– Amaaso ggo gazibira kulugendo?\n– Nazaalibwa nga ndi muzibe!\nAbasatu bonna bamutunulira nga tebakikkiriza.\nEmpewo yafuuwila wakati munsozi era ebikoola bingi byagwa wansi. Olufu lwakwata munsozi wonna, n’ebinyonyi nebibuukira mu mpewo mungeri y’ekyebikiro. Enjuba yekweeka mu bile, ebyali byeyongera okubulirayo amangu ddala.\nAbasatu betunulira mu kutya okungi.\n– Kati tulage wa? – omu ku bbo yabuuza mpola nyo.\nMu Belgrade, 1901.\nKulwa Pulojekiti ya “Radoje Domanović” nga evunnudwa Kwagala Peace mu lulimi oLuganda, 2020.\nEnkeera buli eyayina obuvumu okwengaanga olugendo luno yakungaana. Amaka agaasoba mu bibiri gajja mu kifo ekyalondebwa. Batono nyo abaasigala okulabirira ekifo ekikadde.\nKyali kya nnaku nyo okutunulira nnamunji w’abantu bano abaali abanakuwavu abaakakibwa embeera embi okuva kuttaka lyabwe ely’obuzaale, nne bajajjaabwe webaagalamira. Obwenyi bwabwe bwali bwokedwa omusana, nga bulaga n’obukoowu. Okulafubana kw’emyaka emminji kwalabibwa kubbo ela kyalaga ekifaananyi ky’ennaku n’okumalibwaamu amaanyi. Naye mukaseera kenyini ako, waalabikibwaawo ettondo ly’esuubi – nga mweggaseemu n’okusubwa gyebava. Abakadde abamu bayungula ezziga nga banyenya emitwe gyabwe mumbeera y’ekyebikiro. Kyandibasingidde okusigala my kifo webaali, nabo basobole okufiira awali enjazi mukifo ky’okunoonya ekifo ekisingako. Abakyaala bangi bakaaba mu maloboozi agawaggulu ne basiibula abagenzi baabwe abalekebwa emabega muntaana.\nAbasajja bbo baali balaga obuvumu nga bwebalekaana nti, – Banange, mukyayagala okusigala munjala n’obusiisira bw’ogufo guno? – Naye nga singa kyali kisoboka, banditutte obusiisira bwabwe, ettaka lyabwe ne byonna ebyabwe.\nKelele n’okuleekaaana kwaliwo ela nga bwekiba mu nnamungi w’omuntu. Abaami n’abakyaala baali sibatereevu. Abaana abato baali bakuba emilanga egyawaggulu nyo mu ngozi ku migongo gya bamaama babwe. Ente nno nazo zaali tezitereera. Ente tezaali nyingi nyo, akate kamu wano na wali, nga kwotadde embalaasi enjimu, n’omutwe n’amagulu amanene, nga kwebawekedde engoye, emigugu, nga mwattu etambula etagala olw’obuzito. Naye yasobola okubiwanilira byonna. Abalala emigugu bateeka ku ndogoyi; abaana bbo baali basikila mbwa ku miguwa. Gwaali mugattiko gw’aboogera, abaleekana, abavumagana, abakuba emilanga, abakaaba, ababoggola, n’enduulu z’embalaasi – byonna wamu. Naye omukulembeze ye yasigala tanyega, ng’oyinz’ogamba byali tebimukwatako. Kalimagezi yenyini!\nYatuula butuuzi mu kasirise, n’omutwe gwe nga agutunuzza wansi. Yatela nga nawandula ku ttaka; naye yakoma okwo. Olwembeera ye etategerekeka, yeeyongera nyo okumanyika nga era abagoberezi be bandy’ewadayo okugwa mu muliro, kulurwe. Obubooziboozi nga buno wammanga bwawulinkana:\n– Tusanyuke nyo okuba nga twafuna omusajja nga ono. Singa olugendo twalessogga nga tetulinaye, kikafuwe! Twandizikiridde. Ayina amagezi gali genyini! Musirise. Tayina kyeyaanyeze! – omu kubbo yayogera nga amaaso bwagasimbye omukulembeze mukitiibwa n’okwenyumiriza okungi.\n– Ayogere ki? Buli ayogera enyo tetera kulowooza byamakulu. Musajja mugezi, ggo gemazima! Afumintiriza bufumintirizi naye tanyega, – omulala kubbo nayongerezako, ng’era naye bwatunulira omukulembeze n’okutya.\n– Sikyangu kukulembera abantu abanji! Ayina okukungaanya ebilowoozo bye kuba ayina omulimu munene mumikono gye, – omwogezi eyasoose nayongerezaako.\nEsaawa y’okusimbula yatuuka. Naye, basooka nebalindako okumala akaseera okulaba oba wanabaayo abekyusa mundowooza babeggateko, naye bwewataabayo yajja, tebaalwaawo\n– Tetuusimbule? – Bwebaabuuza omukulembeze.\nYayimukilawo nga tayina kyanyeze.\nAbaami bakanyama bamwetoloola okumukuuma singa wabaawo ekituukawo kyebateetegekedde.\nOmukulembeze, n’obweenyi obufunye, omutwe akyagutunuzza wansi, yatandika okutambula , nga bwawuuba akaggo ke mungeli ey’enjawulo. Olukungaana lwamuvaako emabega nga bwebalekaana, “Wangaala Omukulembeze waffe! ” Yeyongerayoko mumaaso katono naagwa kulusagaati mumaaso g’ekyaalo. Awo n’ayimirira; abamugoberera nabo nebayimirira. Omukulembeze naddako emabega natandika okuyisayisa amuggo gwe kukisagaati emirundi egiwerako.\n–Kiki ky’oyagala tukole? – Bwebamubuuza.\n– Tukole ki? Olusagaati tulumenyewo! Ekyo kyetuba kukola! Temulaba nga omuggo gwe akukosesezza kutulaga kyakukola? – Abaali betoolodde omukulembeze bwebaalekaana.\n– Wankaaki yiili! Wankaaki yiili! – Abaana bwebaalekaana nga bwebasonga ku wankaaki eyabali kumabbali.\n– Mubunire, musirike, baanamwe!\n– Katondawange, kiki ekigenda mumaaso? – abakyala abamu bwebaayogera nga bwebakola obubonero bw’omusaalaba.\n– Tewabawo anyega! Amanyi eky’okola. Olusagaati mulumenyewo!\nMukaseera ako kenyini, olusagaati lwamenyebwaawo.\nOlusagaati baluyitako nebeeyongerayo.\nOmukulembeze yagwa munsiko y’amaggwa nga tebannakuba na nta kikumi, awo bonna nebayimirira. Mubukalubirivu obunji, yasobola okuvaamu ela natandika okukuba omuggo gwe wansi wonna. Teri yaseguka.\n– Atte kati kiki ekituusewo? – Ab’emabega balekaana.\n– Ensiko y’amaggwa tujitemewo! – Abaali baliraannye omukulembeze nebagamba.\n– Lirili ekkubo, emabega w’ensiko! Lirili! – Abaana n’abantu abaali emabega nebawoggana.\n– Liryo ekkubo! Liryo ekkubo! – Abaali baliraanye omukulembeze nebagatirizako, nga kwotadde n’okugegeenya mubusungu. – Kati ffe abazibe tumanya tutya gy’atukulembera? Buly’omu tajja kugaba mateeka. Omukulembeze y’asinga okumanya ekkubo ettuufu. Ensiko mujitemewo!\nBatandika okutema ensiko n’okukola ekkubo.\n– Ouch, – omu kubbo yakaaba bweyalaariza omukono mumaggwa n’omulala eyakubibwa olusagalw’omuti gw’ekibala mufeesi.\n– Ab’oluganda, temusobola kukungula nga temusize. Muyina okutoba musobole okwesiima, – asinga obuvumu yabaddamu.\nEnsiko bajitema yonna oluvanyuma lw’okwongeramu amaanyi ela nebeyongerayo.\nBalina webatuka nebagwa kulusagaati lw’ensaga olulala. Olwo nalwo balutema, ela nebeyongerayo.\nBaasobola okukolako lujja lutono nyo ku lunaku olwasooka, olw’okusomozebwa kwebayitamu olunaku lwonna. Atte binno byonna babikola nga basiibiridde ku mmere entini enyo olw’ensonga nti abamu baali basibyeyo ku mugaati okwemalako enjala. Abamu tebayina yadde kyebalibasibye. Eky’omukisa omulungi, ebiro byali bya bibala ela basanga ku miti gy’ebibala wano na wali.\nN’olwekyo, newankubadde tebagenda wala nyo, bawulira obukoowu obunji. Tewali bubenje oba eby’entiisa ebyatuukawo. Nga bwekisuubirwa mu namunji w’omuntu kulugendo, bino wammanga byebimu ku by’enkizi ebyatuukawo: eliggwa lyafumita eriiso ly’omukyaala erya kkono neliremeramu, era yaribikka n’akawelo akabisi; omu ku baana yekoona ekigere ku kiti era yatambula awenyera; omwami omukulu yetega ku muti gw’ebibala nabinuka akakongovule; oluvanyuma lwokuteekako obutungulu, omwami yagumira obulumi neyeyongerayo nga bw’agoberera omukulembeze nga atambuza muggo. (Okwogera amazima, abasinga bagamba ntino omwami ono yali alimba kuky’okubinuka akakongovule, nti era yali yekoza kuba yali yesunze okuddayo.) Oluvanyuma ddala, wali wasigaddewo bantu batono nyo abataafunayo kunkwagulo ez’amaggwa oba mu maaso gabwe. Abaami baguminkiriza byonna nga abazira kyoka bbo abakyala bayogera ebisongovu buli lwebeyongerangayo atte bbo abaana bakola gwa kukaaba, kuba baali tebategeera nti okukakaalukana n’obulumi bunno bwonna bulina empeera.\nEssanyu lya buli omu lyali nti, tewali kyatuuka kumukulembeze. Amazima ddala, ye yalina obukuumi, naye era, yali wamukisa. Webaawumulira ekiro ekyasooka, buli omu yatandika okusaba neyebaza Katonda okubayisa mu lugendo bulungi, n’olwokuba nti tewali yadde nettondo ly’obulabe elyatuuka ku mukulembeze. Awo omu kubaami abasingayo obuvumu natandika okwogera. Yali afunye enkwagulo ku feesi ye, naye teyakifaako.\n– Ab’oluganda, – yatandika okwogera. – Olunaku lw’olugendo olusooka kati lutuli mabega, Katonda yebazibwe. Ekkubo silyangu, naye tuyina okumalirira kubanaga ffena tumanyi nti ekkubo lino ely’obukalubirivu litutwaala mu kweesima n’amasanyu. Mukama Katonda ayongere okukuuma omukulembeze okuva ku bubenje bwonna, asobole okutukulembera obulungi.\n– Enkya nankafiirwa eriiso singa ebintu bigenda nga leero webibadde! – omukyala omu yayogeza obusungu.\n– Ouch, okugulu kwange! – omwaami omukulu nalajjana, oluvanyuma lwokuwulira omukyala byayogedde.\nAbaana bbo beyongera kukaaba, ela nga ba maama babwe bwebafuba okubasirisa abantu basobole okuwulira omwogezi.\n– Iyo, eriiso ojja kulifiirwa, – omwogezi namuddamu mu ngeri y’obusungu, – atte singa gombi ogafiirwa! Sikyantiisa nyo singa omukyala omu afiirwa amaaso gombi nga afiiririrwa ensonga enkulu nga eno. Oyina okwewulirira n’ensonyi! Tolowoozako ku mbeera y’abaana bo? Ekitundu kuffe nebwekisaanawo! Njawulo ki ekolebwa? Eriiso elimu ligasa ki? Amaaso go gagasaki nga atte waliwo omwami alimukufuba okutunoonyeza ekkubo erinatutuusa mu sanyu? Tulekerere byetukola tutandike kufa ku riiso lyo n’okugulu kw’omwami omukulu?\n– Oyo alimba! Omwami oyo omukulu alimba! Alimukwekoza asobole okuddayo, – amaloboozi gawulinkana buli wamu wona.\n– Ab’oluganda, buli ssekin’omu atayagala kweyongerayo, – amwogezi nabagamba, – addeyo mukifo ky’okuyomba n’okutataganya abasigadde. Nze ngenda kweyongera okugoberera omukulembeze ono omugezi nne buli kyange kyonna.\n– Ffenna tujja kugoberera! Ffenna tujja kugoberera kasta tuba tukyayina obulamu!\nBuly’omu yamutunulira nebatandika okwogera mubwaama:\n– Ali mu bilowoozo!\n– Tunulira ekyenyi kye!\n– Abeela afunyiza obweenyi buli kaseera!\n– Muvumu! Okilabirawo mubulikimu ekimukwatako.\n– Ky’ogereko wamma! Ebisagaati, ensiko, – byonna abiyitamu buyisi. Akozesa omuggo gwe, nga tayina ky’anyega, oyina okuteeba ekimuli mubirowoozo.\n– Ab’Oluganda n’abemikwano, Mpulirizzaokwogela kwamwe kwonna, wew’awo kati nange mbasaba mumpulirize. Endowooza nenteesaganya zaffe zonna teziyina mulamwa nga tukyawangaalira mukifokinoeky’olukalu. Tewali kisobode kubala mukifokinoeky’olukalu nenjazi, nebwankubade nga twafunamu emyak’eminji egy’enkuba, nga kwotadde nemukino ekyeeya ekitalabwangako. Tulikituusawa eky’okukungaana netwogera ebitakutuka? Ente zigwaawo olw’enjala, ela amangu ddala n’abaana baffe eja kubatta. Tuyina okusala amagezi amalala agasingako. Nze ndowoza kyandisinzeko singa tuva mukifo kino eky’olukalu netulambula ku biffo ebilala munsi ebiyina ettaka ejjimu kubanga tetukyasobola kuwangaalira wano wetuli.\nBwatyo omutuuze w’ekifo eky’olukalubweyayogera mudoboozi ely’obukoowu mu lukungaana olumu. Wa ne ddi lwebyali tebikukwatako newankubadde nze, bwendowoza. Kya nkizi nyo okunzikilirizamu nti kyatuukawo mu kifo ekimu eddako. Okwogeza amazima, nalowoozako nti luno olugero nayiiya luyiiye, naye mpola mpola neenunula. Kati nzikiliriza ddala nti ngenda kukwataganya ebyatuukawon’ebisuubirwa okuba nga byatuukawo mu kifo ekimu era ne mu kiseera ekimu era nga siyinza kuba nga nabiyiiya.\nAbawulize, mu kwewunya n’okusoberwa okungi, nga n’emikono gyibali mu biwato, baalinga abatandise okubitegeera oluvanyuma lw’ebigambo bino eby’amagezi okwogerwa. Buli omu yali yakubye dda ekifaananyi eky’ensi ey’ebyewunyisa, awali nti amakungula g’okumenyeka gaali ga bugagga obunji.\n– Kyayogera kituufu! Mutuufu! – amaloboozi mu bwaama n’obukoowu obunji gawulinkana mu kifo kyonna.\n– Naye ekiffo eky’ogerwako kino…kili… kumpi oba? – akaloboozi akawansi enyo kawulinkana mu koona elimu.\n– Ab’oluganda! – omulala nayogeza eddoboozi eggumivu. – Tuyina okugobelera okuwaburwa kunno amangu ddala kuba tetukyasobola kubeera bwetuti mu kifo kino. Twefubyeko nyo, n’okutoba netutoba nnyo, naye byonna mpaawo. Tusimbye ensigo, osanga zetwandi fumbye netulya, naye era amataba gasaanyawo ensigo zonna nga kwotadde nettaka mwezasimbibwa, era kakati njazi zokka zetwasigaza, awali ettaka ejjimu. Tunasigala wano emirembe n’emirembe nga tutoba misana na kiro, naye nga tweyongera kusiiba njala nga kwotadde n’enkalamata, okusiiba obukunya n’okubulwa wadde engatto mwetuteeka kubigere? Tuyina okunonya ku bifo ebilala ebiyina ku takka ejjimu awali amakungula amanji ag’ebibala n’emmere oluvanyuma lw’okukola enyo.\n– Tugende! Tugende amangu ddala kubanga ekifo kino tekikyasaana kubelamu muntu wanna.\nObwaama bwatandika okwogerwa, buly’omu natandika okukwata ekkubo lye, nga tewali n’omu eyelowoozamu nti mwattu alaga wa.\n– Mulindeko, ab’oluganda! Mulaga wa? – omwogezi eyasoose nababuuza naye. – Kyo kituufu tuyina okugenda, naye atte si bwetuti. Tuyina okusooka okumanya wa wetulaga. Awatali ekyo tuyinza okugwa mubutyabaga obusingawo atte mukifo ky’okwetaasa. Nze nteesa tulonde omukulembeze gwetunagondela atte ela anatulaga ekkubo elisingako.\n– Tumulonde! Tumulonderewo! – byebyawulinkana wonna.\nAwo wenyini we waava okuwakana, ne tabbu ey’amaanyi ddala. Buly’omu yali ayina kyagamba nga tewali n’omu awuliriza wadde nokuwulira ebigambiwa. Baali batandise okweyawula mubibinja, buly’omu nga ayogelezeganya ne munne, ela atte n’oluvanyuma n’ebibinja ebyakolwa ne byeyawulamu. Babiri babiri, batandika okwesikanganganya emikono, nga bwebogera, n’okwagala okulaga amanyi, nga bwebesika n’amasaati. Oluvanyuma nebaddamu okwekunganya, nga bwebogera.\n– Ab’oluganda! – oluvanyuma natte, eddoboozi erisingako obuggumivu, erya sirisa kelere n’amaloboozi gonna, neryogera. – Tetusobola kutuuka kunzigilizaganya bwetuti. Buly’omu ayogera kyoka teri awuliriza. Tulonde omukulembeze! Ani muffe gwetusobola okulonda? Ani muffe atambuddeko ekimala, nga amanyi amakubo gonna? Ffenna twemanyi bulungi nyo, nay’atte nze ssekinnomu, n’ab’enyumba yange sisobola kub’esigisa bukulembeze bw’omuntu yenna kumwe. Wabula, wabewo ambulila omutambuze oli asiibye attude wansi w’ekyo ekisikilize kumabbali g’oluguudo okuva kumakya?\nAkasilise nekagwawo. Buly’omu yakyuka natunulila omugwira nga bwebamupima okuva kumutwe mpaka kubigere.\nOmutambuze ono, omukulumu, nga ayina entunula ennakuwavu, eyali ejjude ebilevu n’enviiri empanvu enyo, yatuula nasigala nga musirifu, wakati mubilowozo ebinji, nga bwkubanganya akati wansi muttaka okumukumu.\n– Eggulo nalabye omusajja y’omu oyo, naye ng’ate yabadde n’omulenzi omuto. Babadde bekutte emikono nga bwebatambula. Oluvanyuma lw’ekiro ky’ejjo omulenzi omutto naava kukyalo neyeyongerayo, wabula ye omugwira ono nasigala wano.\n– Ow’oluganda, bino tubiveeko tubyelabire tulekekufirwa budde bwonna. Omugwira kyonna kyali, gy’avudde wala kuba fenna tetumumanyu ela wew’awo y’asingila ddala okumanya ekkubo elyangu ela erisingako okutukulembera. Mukutegera kwange, musajja mugezi nyo, kubanga atudde awo afumintiriza birowoozo mukasilise. Omuntu omulala yenna yandibadde yatwegassemu dda nga kwotadde n’okwogelezaganya naffe, kyoka atte ye asibye atudde awo yekka mukasilise.\n– Kitufu wamma, omusajja atudde awo nga asirikiridde lwakubanga ayina kyalowoza. Musajja mugezi ddala, – abasigadde nabo nebongerezako nga bwebeyongera okumwetegereza natte. Buly’omu yamala nazula eky’enjawulo kumugwira ono, ekilagira ddala nti musajja mugezi nyo.\nTebakilwako nyo, era kunkomelero kyandiba eky’amagezi okubuza omutambuze ono – eyabalabikirwa nga Katonda gwalese okubakulembera munsi nga bwebanoonya ekifo ekisingako, wamma nga nekwotadde ettaka ejjimu. Yandibadde omukulembeze wabwe, ela baalimuwulirizza, n’okumugondera awatali okubuuza.\nBelondamu abasajja kumi abaali balina okugenda eli omugwira ono okumuyitilamu ku kyebasazeewo. Abasajja bano abalonde baalina okumulaga ennaku yabwe ela bamusabe abakulembere.\nEkkumi abalonde bamutuukilira nebamuvunamira mubuwombefu obunji. Omu kubbo yatandika okwogera ku ttaka ely’olukalu mu kifo kyabwe, nekumyaka egy’enjala nga kwotadde ennaku empitirivu. Bwati bweyawunzika:\n– Embeera zino zitukaka okuva mu maka gaffe n’ettaka lyaffe okunoonya amaka agasingako obulungi. Kakano nga twakamaliriza okukkanya, kilabise nga Katonda atulaze ekisa kye, mukutuweereza gwe– gwe, oamugwira omugezi atte asanidde – elang’ojja kutukulembera era otununule mu nnaku yaffe. Tukikirira abatuuze b’ekiffo kino bonna, nga tukusaba otukulembere. Buli gy’onagendanga, tunakugoberera. Amakubo ogamanyi atte era oteeka okuba nga wazaalibwa mukifo ekisingako wano nga era kya sanyu. Tujja kukuwulirizanga era tugondere amateeka go. Omugwira omugezi, onakkiriza okununula abantu bano abanji okuva mu kusaanyizibwawo? Onaafukka omukulembeze waffe?\nMu kwogera kuno kwonna, omugwira omugezi teyayimusa ku mutwe gwe. Ebbanga lyonna yasigala mukifo kyekimu kyebamusangamu. Omutwe yali agusulise, nga simusanyufu, ela tayina kyeyanyega. Akaggo ke keyeyongera okkuba ku ttaka nga – bw’alowooza. Okwogera bwekwaggwa, yayogera mpola mu bukkakamu, nga teyekyusizamu nti:\n– Tunagenda nawe okunoonya ekifo ekisingako?\n– Kisoboka! – yeyongera okuddamu nga omutwe akyagusulise.\nBatandika okucamuka n’okulaga okusiima kwabwe, naye omugwira teyabanyega.\nEkkumibabulira olukungaana ku kusomoka kwabwe, nebeyongera okukkatiriza ku magezi amanji omugwira ono geyalina.\n– Teyavuddeko mu kifo newankubadde okuyimusa omutwe gwe okulaba ku baani ab’ogera naye. Yatudde butuuzi nafumintiriza mu kasirise. Byonna byetwayogera n’okusiima yanyega bigambo bina byokka.\n– Kagezi munnyo! Kamanya byonna! – byebawoggana mu sanyu eppitirivu nga bagamba Katonda ye kenyini yabamuwa nga malaika okuva mu ggulu okubanunula. Bonna bali bamativu okusomoka n’omukulembeze ng’ono ataataataganyizibwe kintu kyona munsi. Ela nebakkanya nti bakusimbula mumatumbi budde g’olunaku oluddako.


Малахия 2 CARS - Malaki 2 LCB\n12:1 nny 7“Kale nno, mmwe bakabona, ekiragiro kino kyammwe. 22:2 Ma 28:20Bwe mutaakyuse ku mpisa zammwe n’engeri zammwe, bwe mutaafeeyo kuwa linnya lyange kitiibwa,” bw’ayogera Mukama ow’Eggye, “kale ndibasindikira ekikolimo era emikisa gyammwe girifuuka ekikolimo. Ate ddala mmaze okubakolimira kubanga ebikulu gye ndi temubitaddeeko mwoyo.\n32:3 a Kuv 29:14 b 1Bk 14:10“Kale laba, ndibonereza ezzadde lyammwe, mbasiige n’obusa mu maaso, obusa bwa ssaddaaka zammwe, era mbagobewo mu maaso gange. 42:4 Kbl 3:12Olwo lwe mulimanya nga mbawadde ekiragiro kino, endagaano yange ne Leevi eryoke etuukirire,” bw’ayogera Mukama ow’Eggye. 52:5 a Ma 33:9 b Kbl 25:12“Endagaano eri mu mateeka ago yali egenderedde kuleeta bulamu na mirembe era n’embimuwa asobole okuntya, era n’antya n’ayimirira ng’atya erinnya lyange. 62:6 a Ma 33:10 b Yer 23:22; Yak 5:19-20Amateeka ag’amazima gali mu kamwa ke era nga tewali bulimba busangibwa mu kamwa ke. Yatambula nange mu mirembe ne mu butuukirivu era n’aggya bangi mu kibi.\n72:7 a Yer 18:18 b Kbl 27:21 c Lv 10:11“Kubanga emimwa gy’abasumba gisaana okukuuma eby’amagezi ebya Katonda era abantu basaana okunoonya okutegeera okuva mu bo, kubanga be babaka ba Mukama ow’Eggye. 82:8 Yer 18:15Naye mwakyama ne muva mu kkubo; mwesittaza bangi olw’ebyo bye muyigiriza; mwayonoona endagaano ya Leevi,” bw’ayogera Mukama ow’Eggye. 92:9 1Sa 2:30“Noolwekyo nabafuula ekinyoomebwa era ekisekererwa mu maaso g’abantu bonna olw’obutagoberera makubo gange era musala emisango nga musaliriza.”\nOkulabula eri Abatali Beesigwa mu Maka\n102:10 a 1Ko 8:6 b Kuv 19:5Kale ffenna tetulina kitaffe omu? Si Katonda omu eyatutonda? Lwaki kale tetuli beesigwa eri bantu bannaffe, ne twonoona endagaano ya bakitaffe?\n112:11 a Nek 13:23 b Ezr 9:1; Yer 3:7-9Yuda takuumye bwesigwa n’eby’omuzizo ne bikolebwa mu Isirayiri ne mu Yerusaalemi. Kubanga Yuda yayonoona ekifo kya Mukama ekitukuvu, ky’ayagala ennyo, bwe yawasa omuwala wa lubaale. 122:12 a Ez 24:21 b Mal 1:10Buli muntu yenna akola kino, oba kabona oba muntu wa bulijjo, Mukama alimuggya mu kika kya Yakobo, newaakubadde ng’aleeta ebiweebwayo eri Mukama ow’Eggye!\n132:13 Yer 14:12Ekirala kye mukola kye kino: Ekyoto kya Mukama mukijjuzza amaziga, nga mukaaba nga mukuba ebiwoobe kubanga ebiweebwayo byammwe takyabifaako. 142:14 Nge 5:18Kale mubuuza nti, “Lwaki tabifaako?” Kubanga Mukama yali mujulirwa wakati wo ne mukazi wo ow’omu buvubuka bwo, naye ggwe tewali mwesigwa, ng’olimbalimba newaakubadde nga yali munno era mukazi wo gwe walagaana naye endagaano.\n152:15 a Lub 2:24; Mat 19:4-6 b 1Ko 7:14Katonda teyabafuula omu mu mwoyo? Era lwaki yabafuula omu? Kubanga yali anoonya ezzadde eriritya Katonda. Kale mwekuume nnyo waleme kubaawo agoba mukazi we, era alimbalimba mukazi we ow’omu buvubuka bwe.\n162:16 Ma 24:1; Mat 5:31-32; 19:4-9“Kubanga nkyawa abafumbo okwawukana,” bw’ayogera Mukama Katonda wa Isirayiri, “n’omusajja ajooga mukazi we,” bw’ayogera Mukama ow’Eggye.\nKale mwekuumenga mu mwoyo gwammwe mubeerenga beesigwa.\nOlunaku olw’Okusala Omusango\n172:17 Is 43:24Mukama mumukooyezza n’ebigambo byammwe.\nNaye mubuuza nti, “Tumukooyezza tutya?”\nKubanga mwogera nti buli akola ekibi, mulungi mu maaso ga Mukama, era abasanyukira; oba nti, “Ali ludda wa Katonda ow’obwenkanya?”\nLCB : Malaki 2


Kkooti eyise owapoliisi eyalagajjalidde omulimu\nKKOOTI e Lugazi eyise akulira poliisi y’e Ngogwe ne mune ku by’okulagajjalira emirimu gyabwe ekyavuddeko ababbi okubba ebyuma ebyassibwa ku luguudo lw’e Mukono olukyakolebwa.\nRita Businge, akulira poliisi y’e Ngogwe yayitiddwa kkooti ne munne Robert Chedikol akolera ku poliisi e Nkokonjeru.\nOmulamuzi Aisha Nabukeera ow’e Lugazi yayisizza ekibaluwa kibankutumye ekiyita abapoliisi oluvannyuma lw’abantu abaakwatibwa ku bubbi buno okuleetebwa mu kkooti kyokka ng’aba poliisi abo tebaliiko ng’ate ku lukalala lw’abavunaanibwa amannya gaabwe gaabaddeko.\nAbaalabise mu kkooti baasindikiddwa mu kkomera e Lugazi era baakuddamu okuleetebwa mu kkooti nga October 26.\nAbaalabise mu kkooti kuliko; Stephen Sekibuule ddereeva wa mmotoka UBA 476C ekika kya Canter agambibwa nti ye yatisse ebyuma ebyasumuluddwa ku luguudo.\nEbimu ku byuma ebiri ku kkubo ebibbibwa.\nAbalala ye Alex Oluma akola obwa askari mu kifo ky’abasisita ba St. Francis Nkokonjeru mmotoka gye yabadde ekwekeddwa, Deo Nyombi omutuuze w’e Nkokonjeru ebyuma we byasooka okuterekebwa, Zebidayo Kihaya ne George Kihaya abakozi ba kkampuni ekola enguudo eya RCC/SBI Ye omuserikale Robert Chedikol avunaanibwa omusango gw’okukuutiza ekitabo omuwandiikibwa mmotoka mu paakingi ya St. Francis nga agenderera okubuzaabuza obujulizi.\nOmwogezi wa Poliisi mu kitundu kya Ssezibwa, Hellen Butoto akakasizza nga kkooti bwe yeetaaga abaserikale abo.\nEmisango egibagguddwaako kuliko; okulagajjalira emirimu, okukuutiiza ebiwandiiko, obubbi n’okuyamba abateeberezebwa okumenya amateeka.\nBino byonna biddiridde obubbi bw’ebyuma by’oluguudo ebissibwako okutangira mmotoka okugwa mu biwonko oba entobazzi ku kyalo Bbuga mu muluka gw’e Ndolwa mu Ggombolola y’e Ngogwe mu disitulikiti y’e Buikwe.\nEkitundu kino awabbiddwa ebyuma kiri wakati w’amaduuka g’e Ngogwe n’e Nkokonjeru ku luguudo Mukono –Kisoga – Nkokonjeru -Nyenga Gavumenti lw’ekyakola.


Bukedde Online - Omukka gugobye abantu mu kibuga Dehli\nOmukka gugobye abantu mu kibuga Dehli\nAba Kickboxing balemeddeko ku kulayiza pulezidenti...\nKusasira atandise emirimu egyamukwasiddwa...\nGGWE akyali mu Uganda ng’olina omukka gw’ossa weesuneko. E Buyindi abantu boolekedde okufa ekiziyiro ate abanaasimattuka bafune ebirwadde ebiva ku kussa empewo ejjudde kacica.\nAbaana nga beesabise ennyindo\nAb’ebyobulamu balagidde abantu okweggalira mu mayumba gaabwe bakozese ebyuma ebisengejja empewo, amasomero bagawadde ennaku mbale gaggalewo abaana badde eka n’emmotoka enkadde ezifuuwa erikka baziweze mu kibuga.\nEmmotoka ezinakkirizibwa okuyingira ekibuga bagenda kuzibala bakkirizeeko ntono eziteewalika. Abo abalina okutambula nga tekyewalika, gavumenti ebagabidde obukampa bwe babikka ku nnyindo omukka guleme kubayingiramu nga bassa.\nAbatasobodde kubufuna bakozese obutambaala bwe basiba ku mimwa n’ennyindo kyokka ekyeraliikiriza nti obumu bucaafu nga nabwo buyinza okuvaako endwadde. Ebirala mu Bukedde w'enkya ku muko gwa 'Ensi mawuuno'.


Bano abayimbi 2013 gubalese tebaliiko abiita?\nOkufuna omubeezi gw’olaga abantu si kyangu. N’abayimbi abaasuubiza okutulaga abaagalwa baabwe ng’omwaka gwa 2013 tegunnaggwaako, basobeddwa eka ne mu kibira anti omwaka guweddeko nga tebannatuukiriza bisuubizo byabwe. HASIFAH NAAVA abatuukiridde n’awayaamu nabo ku nsonga eno era bagambye bwe bati:\n‘Mmulina naye...’ Phoebe Nassolo: Omwami gwe nabasuubiza nkyali naye, lwakuba sisobodde kumubalaga mwaka guno naye guno ogwa 2014 nga gunaatera okutuuka wakati nnina okumubalaga. Buli kimu tukimalirizza omwaka guno, esigadde kimu kumulaga bawagizi bange.\n‘Owange ng’enda kubamusuulako’ Betty Mpologoma: Abantu babadde basusse okumbuuza omwami naye omwaka guno bamulinde kubanga ng’enda kumubalaga mu buli ngeri. Nali nsuubira nti 2013 tegujja kuggwaako nga sibalaze musajja wange naye eby’abasajja si byangu. Omwaka guno gwe tugendamu omupya nja kumubasuulako busuuzi era mulindirire essaawa yonna.\n‘Mbeegayiridde mundeke’ Catherine Kusasira: Bannange, ku luno mundeke mubuuzeeko ne ku bayimbi abaakatandika. Mbeegayiridde mundeke.\n‘Nabirekera Katonda’ Ssenga Justine Nantume: Eby’abasajja kirabika mbyenenye omwaka guno. Bannange, abasajja kye balabika si kye bali. Nze kati nabirekera Katonda era simanyi bbanga ki we ndiddiramu kufuna, ndi ku birala nnyo.\n‘Eby’abasajja bibuzaabuza’ Hope Shifah: Bannange, mukimanye nti abasajja si bangu. Nange nali nsuubira nti 2013 we gunaggweerako nja kuba mbalaze omusajja wange naye si byangi. Ekirungi nkyali muwala muto, nnina essuubi nti nja kufuna omutuufu era mmubalage.\n‘Byantabukako’ Queen Fatia Amanda: Nali mmanyi 2013 w’aggweerako nja kuba n’omusajja omutuufu naye kati nsaba ssaala zammwe. 2013 nali nguwaddeyo kwetegereza musajja gwe mbadde njagala okubalaga naye byantabukako. Ono gwe nafunye njagala mmubanjulire omwaka guno nga tegunnaggwaako kubanga akabanga ke mmaze naye sinnamufunamu buzibu.\n'Nabivuddeko' Ziza Bafana: Nali nsuubira nti ng’enda kubalga kabiite wange ng’omwaka 2013 tegunnaggwaako naye abawala b’emyaka gyaffe nkizudde nga si bangu. Kati nabavuddeko, kansooke nkole ssente eby’oku-wasa ndibiraba nga nteredde. Katonda gw’ana-ndaga ng’eki-seera ekituufu kituuse nja kumubalaga. Nali nsuubira nti ng’enda kubalga kabiite wange ng’omwaka 2013 tegunnaggwaako naye abawala b’emyaka gyaffe nkizudde nga si bangu. Kati nabavuddeko, kansooke nkole ssente eby’oku-wasa ndibiraba nga nteredde. Katonda gw’ana-ndaga ng’eki-seera ekituufu kituuse nja kumubalaga.